title: Vec T-452/08: Rozsudok Všeobecného súdu zo 7. októbra 2010 — DHL Aviation a DHL Hub Leipzig/Komisia ( Štátna pomoc — Letecká nákladná doprava — Záruky týkajúce sa prevádzkovania nového európskeho leteckého uzla spoločnosti DHL na letisku Leipzig-Halle — Rozhodnutie, ktorým sa pomoc vyhlasuje za nezlučiteľnú so spoločným trhom a nariaďuje sa jej vymáhanie )

text:
               20.11.2010

               SK

               Úradný vestník Európskej únie

               C 317/28

         Rozsudok Všeobecného súdu zo 7. októbra 2010 — DHL Aviation a DHL Hub Leipzig/Komisia
   (Vec T-452/08) (1)

   (Štátna pomoc - Letecká nákladná doprava - Záruky týkajúce sa prevádzkovania nového európskeho leteckého uzla spoločnosti DHL na letisku Leipzig-Halle - Rozhodnutie, ktorým sa pomoc vyhlasuje za nezlučiteľnú so spoločným trhom a nariaďuje sa jej vymáhanie)
   2010/C 317/49
   Jazyk konania: angličtina

      Účastníci konania

      Žalobkyne: DHL Aviation SA/NV (Zaventem, Belgicko) a DHL Hub Leipzig GmbH (Schkeuditz, Nemecko) (v zastúpení: A. Burnside, solicitor, a B. van de Walle de Ghelcke, advokát)

      Žalovaná: Európska komisia (v zastúpení: K. Gross, B. Martenczuk a E. Righini, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie 2008/948/ES z 23. júla 2008 o opatreniach Nemecka v prospech spoločnosti DHL a letiska Lipsko/Halle (Ú. v. EÚ L 346, s. 1)

      Výrok rozsudku

               1.

               Žaloba sa zamieta.

               2.

               DHL Aviation SA/NV a DHL Hub Leipzig GmbH sú povinné nahradiť trovy konania.

      (1)  Ú. v. EÚ C 6, 10.1.2009.


title: Vec C-324/11: Návrh na začatie prejudiciálneho konania, ktorý podal A Magyar Köztársaság Legfelsőbb Bírósága (Maďarská republika) 29. júna 2011 — Gábor Tóth/Nemzeti Adó- és Vámhivatal Észak-magyarországi Regionális Adó Főigazgatósága, ako právny nástupca Adó- és Pénzügyi Ellenőrzési Hivatal Hatósági Főosztály Észak-magyarországi Kihelyezett Hatósági Osztály

text:
               24.9.2011

               SK

               Úradný vestník Európskej únie

               C 282/3

         Návrh na začatie prejudiciálneho konania, ktorý podal A Magyar Köztársaság Legfelsőbb Bírósága (Maďarská republika) 29. júna 2011 — Gábor Tóth/Nemzeti Adó- és Vámhivatal Észak-magyarországi Regionális Adó Főigazgatósága, ako právny nástupca Adó- és Pénzügyi Ellenőrzési Hivatal Hatósági Főosztály Észak-magyarországi Kihelyezett Hatósági Osztály
   (Vec C-324/11)
   2011/C 282/06
   Jazyk konania: maďarčina

      Vnútroštátny súd, ktorý podal návrh na začatie prejudiciálneho konania

   A Magyar Köztársaság Legfelsőbb Bírósága

      Účastníci konania pred vnútroštátnym súdom

      Žalobca: Gábor Tóth

      Žalovaný: Nemzeti Adó- és Vámhivatal Észak-magyarországi Regionális Adó Főigazgatósága, ako právny nástupca Adó- és Pénzügyi Ellenőrzési Hivatal Hatósági Főosztály Észak-magyarországi Kihelyezett Hatósági Osztály

      Prejudiciálne otázky

               1.

               Nie je v rozpore so zásadou neutrality daní (článok 9 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty) taký výklad, ktorý príjemcovi faktúry vylučuje výkon práva na odpočítanie DPH, keď bolo živnostenské oprávnenie samostatného podnikateľa, ktorý faktúru vyhotovil, odňaté prednostom samosprávy pred splnením zmluvy alebo vyhotovením faktúry?

               2.

               Môže okolnosť, že samostatný podnikateľ, ktorý vyhotovil faktúru, neprihlásil zamestnancov, ktorých zamestnáva („práca načierno“), a že z tohto dôvodu daňová správa zistila, že „nedisponuje prihlásenými zamestnancami“, brániť príjemcovi faktúry, s ohľadom na zásadu daňovej neutrality, aby si uplatnil právo na odpočítanie dane?

               3.

               Je možné usudzovať, že sa príjemca faktúry dopustil nedbanlivosti, keď si neoveril, či medzi pracovníkmi pracujúcimi na mieste vykonávania prác a vyhotoviteľom faktúry existuje právny vzťah, respektíve či si vyhotoviteľ faktúry splnil svoje prihlasovacie daňové povinnosti alebo iné povinnosti, ktoré sa týkajú týchto zamestnancov? Možno takéto konanie považovať za takú objektívnu okolnosť, ktorá preukazuje, že príjemca faktúry vedel alebo mal vedieť, že sa zúčastňuje na konaní, ktorého cieľom je podvod vo vzťahu k DPH?

               4.

               Môže vnútroštátny súd so zreteľom na zásadu daňovej neutrality zohľadniť predchádzajúce okolnosti vtedy, keď na základe celkového posúdenia dospel k záveru, že sa ekonomická činnosť neuskutočnila medzi osobami uvedenými na faktúre?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Vec C-91/15: Rozsudok Súdneho dvora (ôsma komora) z 22. septembra 2016 (návrh na začatie prejudiciálneho konania, ktorý podal Gerechtshof Amsterdam – Holandsko) – Kawasaki Motors Europe NV/Inspecteur van de Belastingdienst/Douane (Návrh na začatie prejudiciálneho konania — Posúdenie platnosti — Nariadenie (ES) č. 1051/2009 — Spoločný colný sadzobník — Colné zaradenie — Kombinovaná nomenklatúra — Položka 8701 — Traktory a ťahače — Podpoložky 8701 90 11 až 8701 90 39 — Nové poľnohospodárske kolesové traktory (okrem traktorov riadených chodcom) a lesné kolesové traktory — Ľahké štvorkolesové vozidlá vhodné do všetkých druhov terénu, ktoré sú konštrukčne riešené na používanie ako traktory)

text:
               14.11.2016

               SK

               Úradný vestník Európskej únie

               C 419/14

         Rozsudok Súdneho dvora (ôsma komora) z 22. septembra 2016 (návrh na začatie prejudiciálneho konania, ktorý podal Gerechtshof Amsterdam – Holandsko) – Kawasaki Motors Europe NV/Inspecteur van de Belastingdienst/Douane
   (Vec C-91/15) (1)

   ((Návrh na začatie prejudiciálneho konania - Posúdenie platnosti - Nariadenie (ES) č. 1051/2009 - Spoločný colný sadzobník - Colné zaradenie - Kombinovaná nomenklatúra - Položka 8701 - Traktory a ťahače - Podpoložky 8701 90 11 až 8701 90 39 - Nové poľnohospodárske kolesové traktory (okrem traktorov riadených chodcom) a lesné kolesové traktory - Ľahké štvorkolesové vozidlá vhodné do všetkých druhov terénu, ktoré sú konštrukčne riešené na používanie ako traktory))
   (2016/C 419/16)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Gerechtshof Amsterdam

      Účastníci konania pred vnútroštátnym súdom

      Žalobkyňa: Kawasaki Motors Europe NV

      Žalovaný: Inspecteur van de Belastingdienst/Douane

      Výrok rozsudku

   Bod 2 prílohy nariadenia Komisie (ES) č. 1051/2009 z 3. novembra 2009 o zatrieďovaní určitého tovaru do kombinovanej nomenklatúry je neplatný v rozsahu, v akom zaraďuje vozidlo, ktoré je tam opísané, do podpoložky 8701 90 90 tejto kombinovanej nomenklatúry, zmenenej a doplnenej nariadením Komisie (ES) č. 948/2009 z 30. septembra 2009, a nie do podpoložky v rámci podpoložiek 8701 90 11 až 8701 90 39 uvedenej kombinovanej nomenklatúry, ktorá zodpovedá výkonu motora tohto vozidla.

      (1)  Ú. v. EÚ C 146, 4.5.2015.


title: Vec F-11/14: Žaloba podaná 7. februára 2014 – ZZ/ESVČ

text:
               7.4.2014

               SK

               Úradný vestník Európskej únie

               C 102/45

         Žaloba podaná 7. februára 2014 – ZZ/ESVČ
   (Vec F-11/14)
   2014/C 102/67
   Jazyk konania: francúzština

      Účastníci konania

      Žalobca: ZZ (v zastúpení: S. Rodrigues a A. Tymen, advokáti)

      Žalovaná: Európska služba pre vonkajšiu činnosť (ESVČ)

      Predmet a opis sporu

   Zrušenie zmluvy žalobcu v rozsahu, v akom ho zaraďuje do platovej triedy AD5 a náhrada údajne utrpenej ujmy

      Návrhy žalobcu

               —

               zrušiť rozhodnutie z 1. apríla 2013 v rozsahu, v akom upravuje zaradenie žalobcu do platovej triedy AD5,

               —

               v prípade potreby zrušiť rozhodnutie z 28. októbra 2013, ktorým sa zamietla sťažnosť žalobcu,

               —

               nariadiť nové zaradenie miesta žalobcu do platovej triedy zodpovedajúcej úrovni jeho úloh,

               —

               nariadiť žalovanej vyvodiť všetky dôsledky, najmä finančné z tohto nového zaradenia, spätne od nástupu žalobcu do funkcie,

               —

               nahradiť nemajetkovú ujmu, ktorú utrpel žalobca, ohodnotenú ex aequo et bono na sumu 5 000 eur,

               —

               zaviazať ESVČ na náhradu trov konania.


title: Vec T-325/17: Žaloba podaná 29. mája 2017 – Koninklijke Luchtvaart Maatschappij/Komisia

text:
               24.7.2017

               SK

               Úradný vestník Európskej únie

               C 239/53

         Žaloba podaná 29. mája 2017 – Koninklijke Luchtvaart Maatschappij/Komisia
   (Vec T-325/17)
   (2017/C 239/67)
   Jazyk konania: angličtina

      Účastníci konania

      Žalobkyňa: Koninklijke Luchtvaart Maatschappij NV (Amsterdam, Holandsko) (v zastúpení: M. Smets, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil v celom rozsahu rozhodnutie Komisie C(2017) 1742 final zo 17. marca 2017 týkajúceho sa konania podľa článku 101 Zmluvy o fungovaní Európskej únie, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (Vec AT.39258 – Nákladná letecká doprava) z dôvodu porušenia zákazu svojvoľnosti a zásady rovnosti zaobchádzania v súlade s jej prvým žalobným dôvodom; z dôvodu nedostatku právomoci týkajúcej sa leteckej dopravy z letísk mimo EHP na letiská v rámci EHP v súlade s jej druhým žalobným dôvodom (v prvom rade); z dôvodu porušenia článku 49 Listiny základných práv EÚ, článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave a Usmernení k metóde stanovenia pokút (1) v súlade s jej štvrtým žalobným dôvodom (v prvom rade), alebo

               —

               zrušil článok 1 ods. 2 písm. d) a článok 1 ods. 3 písm. d) napadnutého rozhodnutia v rozsahu, v akom tieto ustanovenia uvádzajú, že sa žalobkyňa dopustila protiprávneho konania týkajúceho sa leteckej dopravy z letísk mimo EHP na letiská v rámci EHP, v súlade s jej druhým žalobným dôvodom (subsidiárne), a

               —

               zrušil článok 1 a článok 1 ods. 1 písm. d), článok 1 ods. 2 písm. d), článok 1 ods. 3 písm. d) a článok 1 ods. 4 písm. d) napadnutého rozhodnutia v rozsahu, v akom tieto ustanovenia uvádzajú, že jediné a pokračujúce porušenie zahŕňalo zrušenie prirážky, v súlade s jej tretím žalobným dôvodom, a

               —

               subsidiárne, ak Všeobecný súd v plnom rozsahu nezruší napadnuté rozhodnutie v súlade s jej prvým, druhým a štvrtým žalobným dôvodom, uplatnil svoju neobmedzenú právomoc na zníženie pokuty uloženej žalobkyni v článku 3 písm. c) a d) napadnutého rozhodnutia v súlade s jej prvým, druhým, tretím a štvrtým žalobným dôvodom, a nakoniec,

               —

               zaviazal Komisiu na náhradu trov konania, ak Všeobecný súd úplne alebo sčasti zruší napadnuté rozhodnutie alebo zníži pokutu.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na porušení zákazu svojvoľnosti a zásady rovnosti zaobchádzania.

                           —

                           Žalobkyňa tvrdí, že napadnuté rozhodnutie porušuje zákaz svojvoľnosti tým, že z výroku napadnutého rozhodnutia vylučuje podniky, ktoré sa podľa jej tvrdení podieľali na rovnakom konaní ako adresáti napadnutého rozhodnutia.

                           —

                           Žalobkyňa ďalej tvrdí, že napadnuté rozhodnutie porušuje zásadu rovnosti zaobchádzania tým, že sankcionuje žalobkyňu za porušenie, ukladá jej pokutu a pripisuje jej občianskoprávnu zodpovednosť, zatiaľ čo podniky, ktoré sa podľa jej odôvodnenia podieľali na rovnakom konaní ako adresáti napadnutého rozhodnutia, sú z výroku napadnutého rozhodnutia vylúčené.

               2.

               Druhý žalobný dôvod založený na nedostatku právomoci týkajúcej sa leteckej nákladnej dopravy z letísk mimo EHP na letiská v EHP.

                           —

                           Žalobkyňa tvrdí, že napadnuté rozhodnutie nesprávne vychádza z predpokladu, že jediné a pokračujúce porušenie týkajúce sa leteckej dopravy z letísk mimo EHP na letiská v EHP bolo uplatňované v EHP.

                           —

                           Žalobkyňa ďalej tvrdí, že napadnuté rozhodnutie nesprávne vychádza z predpokladu, že jediné a pokračujúce porušenie týkajúce sa leteckej dopravy z letísk mimo EHP na letiská v EHP malo podstatný, okamžitý a predvídateľný dosah na hospodársku súťaž v EHP.

               3.

               Tretí žalobný dôvod založený na nedostatočnom odôvodnení a zjavne nesprávnom posúdení v rozsahu, v akom sa v napadnutom rozhodnutí dospelo k záveru, že zrušenie prirážky predstavuje samostatný prvok porušenia.

                           —

                           Žalobkyňa tvrdí, že dva predpoklady, z ktorých napadnuté rozhodnutie vychádza za účelom kvalifikácie zrušenia prirážky ako samostatného prvku porušenia, si vzhľadom na hospodársky a regulačný rámec dotknutého odvetvia vzájomne odporujú.

                           —

                           Žalobkyňa ďalej tvrdí, že zrušenie prirážky nie je možné rozoznať od praktík týkajúcich sa palivovej a bezpečnostnej prirážky a nepredstavuje samostatný prvok porušenia.

               4.

               Štvrtý žalobný dôvod založený na tom, že pokuta porušuje zásadu zákonnosti a primeranosti pokút podľa článku 49 Listiny základných práv EÚ, článku 101 ZFEÚ a Usmernení k metóde stanovenia pokút a že je zjavne nesprávna.

                           —

                           Žalobkyňa tvrdí, že hodnotou tržieb spoločnosti KLM Cargo, ktorých sa týka porušenie, je hodnota palivovej a bezpečnostnej prirážky a rozhodne nie celý obrat spoločnosti KLM Cargo.

                           —

                           Hodnota tržieb spoločnosti KLM Cargo, z ktorej vychádza základná čiastka pokuty, by nemala zahŕňať tržby spoločnosti KLM Cargo mimo EHP.

                           —

                           15 % zníženie pokuty z dôvodu vládneho zásahu nezodpovedá stupňu vládneho zásahu v dobe trvania porušenia.

      (1)  Usmernenia k metóde stanovenia pokút uložených podľa článku 23 ods. 2 písm. a) nariadenia č. 1/2003 (Ú. v. EÚ C 210, 2006, s. 2).


title: Vec C-415/14 P: Rozsudok Súdneho dvora (piata komora) z 28. januára 2016 – Quimitécnica.com – Comércio e Indústria Química, SA, José de Mello – Sociedade Gestora de Participações Sociais, SA/Commission européenne (Odvolanie — Kartely — Európsky trh s fosfátmi pre živočíšne krmivá — Pokuta uložená odvolateľkám po skončení konania o urovnaní — Zaplatenie pokuty v splátkach — Požiadavka vystavenia bankovej záruky od banky, ktorá má dlhodobo finančné hodnotenie „AA“ — Povinnosť odôvodnenia)

text:
               21.3.2016

               SK

               Úradný vestník Európskej únie

               C 106/7

         Rozsudok Súdneho dvora (piata komora) z 28. januára 2016 – Quimitécnica.com – Comércio e Indústria Química, SA, José de Mello – Sociedade Gestora de Participações Sociais, SA/Commission européenne
   (Vec C-415/14 P) (1)

   ((Odvolanie - Kartely - Európsky trh s fosfátmi pre živočíšne krmivá - Pokuta uložená odvolateľkám po skončení konania o urovnaní - Zaplatenie pokuty v splátkach - Požiadavka vystavenia bankovej záruky od banky, ktorá má dlhodobo finančné hodnotenie „AA“ - Povinnosť odôvodnenia))
   (2016/C 106/08)
   Jazyk konania: portugalčina

      Účastníci konania

      Odvolateľky: Quimitécnica.com – Comércio e Indústria Química, SA, José de Mello – Sociedade Gestora de Participações Sociais, SA (v zastúpení: J. Calheiros, advogado)

      Ďalší účastník konania: Európska komisia (v zastúpení: V. Bottka a B. Mongin, splnomocnení zástupcovia, M. Marques Mendes, advogado)

      Výrok rozsudku

               1.

               Rozsudok Všeobecného súdu Európskej únie z 26. júna 2014, Quimitécnica.com a de Mello/Komisia (T-564/10, EU:T:2014:583) sa zrušuje.

               2.

               Vec sa vracia na ďalšie konanie Všeobecnému súdu Európskej únie.

               3.

               O trovách konania sa rozhodne neskôr.

      (1)  Ú. v. EÚ C 388, 3.11.2014.


title: Vec C-298/05: Návrh na začatie prejudiciálneho konania podaný uznesením Finanzgericht Münster z 5. júla 2005, ktorý súvisí s konaním: Columbus Container Services B.V.B.A. & Co. proti Finanzamt Bielefeld-Innenstadt

text:
               29.10.2005

               SK

               Úradný vestník Európskej únie

               C 271/14

         Návrh na začatie prejudiciálneho konania podaný uznesením Finanzgericht Münster z 5. júla 2005, ktorý súvisí s konaním: Columbus Container Services B.V.B.A. & Co. proti Finanzamt Bielefeld-Innenstadt
   (Vec C-298/05)
   (2005/C 271/25)
   Jazyk konania: nemčina
   Finanzgericht Münster podal uznesením z 5. júla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Columbus Container Services B.V.B.A. & Co. proti Finanzamt Bielefeld-Innenstadt, a bol doručený do kancelárie Súdneho dvora 26. júla 2005.
   Finanzgericht Münster žiada Súdny dvor, aby rozhodol o nasledujúcej otázke:
   „Odporuje ustanoveniam článku 52 Zmluvy ES, teraz článku 43 ES a článkov 73 b až 73 d Zmluvy ES, teraz článkov 56 až 58 ES, keď právna úprava v § 20 ods. 2 a ods. 3 nemeckého zákona o dani v oblasti vonkajších vzťahov [Gesetz über die Besteuerung bei Auslandsbeziehungen (Außensteuergesetz)], v znení zákona z 21. decembra 1993 o zamedzení zneužívania a o daňovom zosúladení [Missbrauchsbekämpfungs- und Steuerbereinigungsgesetz, (BGBl 1993 I, s. 2310)], oslobodzuje od dvojitého zdanenia príjmy s vlastnosťami kapitálového vkladu do zahraničnej prevádzky daňového poplatníka s neobmedzenou daňovou povinnosťou v tuzemsku, ktoré by podliehali dani ako predbežné príjmy, ak by prevádzka bola zahraničnou spoločnosťou, v rozpore so zmluvou o zamedzení dvojitého zdanenia medzi Spolkovou republikou Nemecko a Belgickým kráľovstvom z 11. apríla 1967, nie oslobodením príjmu od tuzemskej dane, ale započítaním vyberanej zahraničnej dane zo zisku?“


title: Vec T-264/16: Žaloba podaná 27. mája 2016 – Korea National Insurance/Rada a Komisia

text:
               8.8.2016

               SK

               Úradný vestník Európskej únie

               C 287/24

         Žaloba podaná 27. mája 2016 – Korea National Insurance/Rada a Komisia
   (Vec T-264/16)
   (2016/C 287/30)
   Jazyk konania: angličtina

      Účastníci konania

      Žalobkyňa: Korea National Insurance Corp. (Pchjongjang, Kórejská ľudovodemokratická republika) (v zastúpení: M. Lester a S. Midwinter, barristers, T. Brentnall a A. Stevenson, solicitors)

      Žalované: Rada Európskej únie a Európska komisia

      Návrhy

   Žalobkyňa navrhuje, aby Všeobecný súd:

               —

               zrušil jednak rozhodnutie Rady (SZBP) 2016/475 z 31. marca 2016, ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike, a jednak vykonávacie nariadenie Komisie (EÚ) 2016/659 z 27. apríla 2016, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike, a to v rozsahu, v akom tieto akty zahrňujú žalobkyňu do prílohy V nariadenia Rady (ES) č. 329/2007 a do prílohy II rozhodnutia 2013/183/SZBP,

               —

               zaviazal žalované, aby nahradili trovy konania, ktoré vznikli žalobkyni.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na tom, že žalované neposkytli primerané alebo dostatočné odôvodnenie na zahrnutie žalobkyne.

               2.

               Druhý žalobný dôvod založený tom, že žalované sa zjavne dopustili nesprávneho posúdenia, keď sa domnievali, že kritériá na zapísanie na predmetné zoznamy v napadnutých rozhodnutiach boli v prípade žalobkyne dodržané a že neexistoval vecný základ odôvodňujúci jej zahrnutie.

               3.

               Tretí žalobný dôvod založený na tom, že žalované porušili zásady týkajúce sa ochrany údajov.

               4.

               Štvrtý žalobný dôvod založený na tom, že žalované neodôvodnene alebo neprimerane porušili základné práva žalobkyne, vrátane jej práva na ochranu majetku, obchodnej činnosti a dobrej povesti.


title: Vec C-266/06 P: Rozsudok Súdneho dvora (štvrtá komora) z  22. mája 2008 – Evonik Degussa GmbH, pôvodne Degussa GmbH/Komisia Európskych spoločenstiev, Rada Európskej únie (Odvolanie — Hospodárska súťaž — Kartel — Trh s metionínom — Pokuta — Nariadenie č. 17 — Zásada zákonnosti trestov — Skreslenie skutkových okolností — Zásada proporcionality — Zásada rovnosti zaobchádzania)

text:
               5.7.2008

               SK

               Úradný vestník Európskej únie

               C 171/4

         Rozsudok Súdneho dvora (štvrtá komora) z 22. mája 2008 – Evonik Degussa GmbH, pôvodne Degussa GmbH/Komisia Európskych spoločenstiev, Rada Európskej únie
   (Vec C-266/06 P) (1)

   (Odvolanie - Hospodárska súťaž - Kartel - Trh s metionínom - Pokuta - Nariadenie č. 17 - Zásada zákonnosti trestov - Skreslenie skutkových okolností - Zásada proporcionality - Zásada rovnosti zaobchádzania)
   (2008/C 171/06)
   Jazyk konania: nemčina
   Účastníci konania

      Odvolateľ: Evonik Degussa GmbH, pôvodne Degussa GmbH (v zastúpení: R. Bechtold, M. Karl a C. Steinle, Rechtsanwälte)

      Ďalší účastníci: Komisia Európskych spoločenstiev (v zastúpení: A. Bouquet, W. Mölls, splnomocnení zástupcovia, H.-J. Freund, Rechtsanwalt), Rada Európskej únie (v zastúpení: S. Marquardt, G. Curmi a M. Simm, splnomocnení zástupcovia)
   Predmet veci
   Odvolanie podané proti rozsudku Súdu prvého stupňa (tretia komora) z 5. apríla 2006, Degussa AG/Komisia (T-279/02), ktorým Súd prvého stupňa čiastočne zamietol žalobu o zrušenie rozhodnutia Komisie 2003/674/ES z 2. júla 2002 týkajúcu sa konania podľa článku 81 ES a článku 53 Dohody EHP (Ú. v. EÚ L 255, s. 1) – Kartel týkajúci sa trhu s metionínom – Požiadavky zásady zákonnosti vo vzťahu k protiprávnym konaniam a trestom, pokiaľ ide o systém pokút upravený článkom 15 ods. 2 nariadenia č. 17/62
   Výrok rozsudku

               1.

               Odvolanie sa zamieta.

               2.

               Evonik Degussa GmbH je povinný nahradiť trovy konania.

               3.

               Rada Európskej Únie znáša vlastné trovy konania.

      (1)  Ú. v. EÚ C 190, 12.8.2006.


title: Vec C-547/11: Rozsudok Súdneho dvora (deviata komora) z  5. júna 2014 – Európska komisia/Talianska republika (Nesplnenie povinnosti členským štátom — štátny pomoc — Rozhodnutia 2006/323/ES a 2007/375/ES — Oslobodenie minerálnych olejov používaných ako palivo na výrobu oxidu hlinitého na Sardínii od spotrebnej dane — Vymáhanie — Rozhodnutie o odklade výkonu platobného výmeru prijaté vnútroštátnym súdnym orgánom)

text:
               4.8.2014

               SK

               Úradný vestník Európskej únie

               C 253/2

         Rozsudok Súdneho dvora (deviata komora) z 5. júna 2014 – Európska komisia/Talianska republika
   (Vec C-547/11) (1)

   ((Nesplnenie povinnosti členským štátom - štátny pomoc - Rozhodnutia 2006/323/ES a 2007/375/ES - Oslobodenie minerálnych olejov používaných ako palivo na výrobu oxidu hlinitého na Sardínii od spotrebnej dane - Vymáhanie - Rozhodnutie o odklade výkonu platobného výmeru prijaté vnútroštátnym súdnym orgánom))
   2014/C 253/02
   Jazyk konania: taliančina

      Účastníci konania

      Žalobkyňa: Európska komisia (v zastúpení: B. Stromsky a F. Grespan, splnomocnení zástupcovia)

      Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci F. Verrano, avvocato dello Stato)

      Predmet veci

   Nesplnenie povinnosti členským štátom – Neprijatie v stanovenej lehote všetkých potrebných opatrení na dosiahnutie súladu s článkami 5 a 6 rozhodnutia Komisie 2006/323/ES zo 7. decembra 2005 o oslobodení od spotrebnej dane z minerálnych olejov používaných ako palivo na výrobu oxidu hlinitého v Gardanne, v regióne Shannon a na Sardínii, implementovanom Francúzskom, Írskom a Talianskom v uvedenom poradí (Ú. v. EÚ L 119, s. 12), a článkami 4 a 6 rozhodnutia Komisie 2007/375/ES zo 7. februára 2007 o oslobodení od spotrebnej dane z minerálnych olejov používaných ako palivo pri výrobe oxidu hlinitého v Gardanne, v regióne Shannon a na Sardínii, ktoré uplatňujú Francúzsko, Írsko a Taliansko v uvedenom poradí (Ú. v. EÚ L 147, s. 29) – Porušenie článku 288 ZFEÚ a článku 14 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku [108 ZFEÚ] (Ú. v. ES L 83, s. 1; Mim. vyd. 08/001, s. 339) – Požiadavka na okamžité a účinné vykonanie rozhodnutí Komisie – Nedostatočný postup pri vymáhaní predmetnej protiprávnej pomoci

      Výrok rozsudku

               1.

               Talianska republika si tým, že v stanovenej lehote neprijala všetky potrebné opatrenia na vrátenie štátnej pomoci, ktorá bola rozhodnutím Komisie 2006/323/ES zo 7. decembra 2005 o oslobodení od spotrebnej dane z minerálnych olejov používaných ako palivo na výrobu oxidu hlinitého v Gardanne, v regióne Shannon a na Sardínii, implementovanom Francúzskom, Írskom a Talianskom v uvedenom poradí, a rozhodnutím Komisie 2007/375/ES zo 7. februára 2007 o oslobodení od spotrebnej dane z minerálnych olejov používaných ako palivo pri výrobe oxidu hlinitého v Gardanne, v regióne Shannon a na Sardínii, ktoré uplatňujú Francúzsko, Írsko a Taliansko v uvedenom poradí [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)], vyhlásená za protiprávnu a nezlučiteľnú so spoločným trhom, nesplnila povinnosti, ktoré jej vyplývajú z článku 5 rozhodnutia 2006/323, článku 4 rozhodnutia 2007/375 a článku 249 štvrtého odseku ES.
               Talianska republika si tým, že v stanovenej lehote neposkytla informácie uvedené v článku 6 ods. 1 rozhodnutia 2006/323 a článku 6 ods. 2 rozhodnutia 2007/375, nesplnila povinnosti, ktoré jej vyplývajú z týchto dvoch ustanovení a článku 249 štvrtého odseku ES.

               2.

               Talianska republika je povinná nahradiť trovy konania.

      (1)  Ú. v. EÚ C 13, 14.1.2012..


title: Vec F-121/10: Rozsudok Súdu pre verejnú službu (druhá komora) z  29. septembra 2011 — Heath/ECB (Verejná služba — Zamestnanci ECB — Dôchodkový systém — Dôchodkový plán — Ročné zvyšovanie dôchodkov — Harmonizované indexy spotrebných cien — Stanovisko poistného matematika systému k dôchodkovému plánu — Prerokovanie s výborom zamestnancov — Prerokovanie s dozorným výborom — Právo na kolektívne vyjednávanie)

text:
               12.5.2012

               SK

               Úradný vestník Európskej únie

               C 138/27

         Rozsudok Súdu pre verejnú službu (druhá komora) z 29. septembra 2011 — Heath/ECB
   (Vec F-121/10) (1)

   (Verejná služba - Zamestnanci ECB - Dôchodkový systém - Dôchodkový plán - Ročné zvyšovanie dôchodkov - Harmonizované indexy spotrebných cien - Stanovisko poistného matematika systému k dôchodkovému plánu - Prerokovanie s výborom zamestnancov - Prerokovanie s dozorným výborom - Právo na kolektívne vyjednávanie)
   2012/C 138/55
   Jazyk konania: francúzština

      Účastníci konania

      Žalobca: Michael Heath (Southampton, Spojené kráľovstvo) (v zastúpení: L. Levi a M. Vandenbussche, advokáti)

      Žalovaná: Európska centrálna banka (v zastúpení: P. Embley a E. Carlini, splnomocnení zástupcovia, B. Wägenbaur, advokát)

      Predmet veci

   Návrh na zrušenie dôchodkových listín žalobcu za január 2010 a nasledujúce mesiace v rozsahu, v akom uplatňujú zvýšenie dôchodku o 0,6 % v nadväznosti na úpravu dôchodkov na rok 2010, a na náhradu škody vzniknutej žalobcovi

      Výrok rozsudku

               1.

               Žaloba sa zamieta.

               2.

               M. Heath znáša svoje vlastné trovy konania a je povinný nahradiť trovy konania Európskej centrálnej banke.

      (1)  Ú. v. EÚ C 30, 29.1.2011, s. 67.


title: Vec T-593/11: Rozsudok Všeobecného súdu z 30. apríla 2015 – Al-Chihabi/Rada („Spoločná zahraničná a bezpečnostná politika — Reštriktívne opatrenia prijaté voči Sýrii — Zmrazenie finančných prostriedkov — Právo na obhajobu — Povinnosť odôvodnenia — Nesprávne posúdenie — Právo vlastniť majetok — Právo na ochranu súkromia — Proporcionalita“)

text:
               15.6.2015

               SK

               Úradný vestník Európskej únie

               C 198/28

         Rozsudok Všeobecného súdu z 30. apríla 2015 – Al-Chihabi/Rada
   (Vec T-593/11) (1)

   ((„Spoločná zahraničná a bezpečnostná politika - Reštriktívne opatrenia prijaté voči Sýrii - Zmrazenie finančných prostriedkov - Právo na obhajobu - Povinnosť odôvodnenia - Nesprávne posúdenie - Právo vlastniť majetok - Právo na ochranu súkromia - Proporcionalita“))
   (2015/C 198/37)
   Jazyk konania: angličtina

      Účastníci konania

      Žalobca: Fares Al-Chihabi (Alep, Sýria) (v zastúpení: pôvodne L. Ruessmann a W. Berg, advokáti, neskôr L. Ruessmann, a J. Beck, solicitor)

      Žalovaná: Rada Európskej únie (v zastúpení: M. Bishop a R. Liudvinaviciute-Cordeiro, splnomocnení zástupcovia)

      Vedľajší účastník, ktorý v konaní podporuje žalovanú: Európska komisia (v zastúpení: pôvodne S. Boelaert a T. Scharf, neskôr T. Scharf a M. Konstantinidis, splnomocnení zástupcovia)

      Predmet veci

   Návrh na zrušenie rozhodnutia Rady 2011/522/SZBP z 2. septembra 2011, ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii (Ú. v. EÚ L 228, s. 16), nariadenia Rady (EÚ) č. 878/2011 z 2. septembra 2011, ktorým sa mení a dopĺňa nariadenie (EÚ) č. 442/2011 o reštriktívnych opatreniach s ohľadom na situáciu v Sýrii (Ú. v. EÚ L 228, s. 1), rozhodnutia Rady 2011/782/SZBP z 1. decembra 2011 o reštriktívnych opatreniach voči Sýrii, a ktorým sa zrušuje rozhodnutie 2011/273/SZBP (Ú. v. EÚ L 319, s. 56), nariadenia Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (Ú. v. EÚ L 16, s. 1), rozhodnutia Rady 2012/739/CFSP z 29. novembra 2012 o reštriktívnych opatreniach voči Sýrii a o zrušení rozhodnutia 2011/782/SZBP (Ú. v. EÚ L 330, s. 21), vykonávacieho nariadenia Rady (EÚ) č. 1117/2012 z 29. novembra 2012, ktorým sa vykonáva článok 32 ods. 1 nariadenia (EÚ) č. 36/2012 (Ú. v. EÚ L 330, s. 9), vykonávacieho nariadenia Rady (EÚ) č. 363/2013 z 22. apríla 2013, ktorým sa vykonáva nariadenie (EÚ) č. 36/2012 (Ú. v. EÚ L 111, s. 1), a rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, s. 14), ako aj akýchkoľvek neskorších právnych predpisov, pokiaľ ponechávajú v platnosti alebo nahrádzajú tieto akty, v rozsahu, v akom sa týkajú žalobcu

      Výrok rozsudku

               1.

               Žaloba sa zamieta.

               2.

               Fares Al-Chihabi znáša svoje vlastné trovy konania a je povinný nahradiť trovy konania, ktoré vynaložila Rada Európskej únie.

               3.

               Európska komisia znáša svoje vlastné trovy konania.

      (1)  Ú. v. EÚ C 25, 28.1.2012.


title: Vec C-682/13 P: Odvolanie podané 23. decembra 2013 : Andechser Molkerei Scheitz GmbH proti uzneseniu Všeobecného súdu (druhá komora) z  15. októbra 2013 vo veci T-13/12, Andechser Molkerei Scheitz GmbH/Európska komisia

text:
               15.2.2014

               SK

               Úradný vestník Európskej únie

               C 45/27

         Odvolanie podané 23. decembra 2013: Andechser Molkerei Scheitz GmbH proti uzneseniu Všeobecného súdu (druhá komora) z 15. októbra 2013 vo veci T-13/12, Andechser Molkerei Scheitz GmbH/Európska komisia
   (Vec C-682/13 P)
   2014/C 45/45
   Jazyk konania: nemčina

      Účastníci konania

      Odvolateľka: Andechser Molkerei Scheitz GmbH (v zastúpení: H. Schmidt, advokát)

      Ďalší účastník konania: Európska komisia

      Návrhy odvolateľky

   Odvolateľka navrhuje:

               —

               zrušiť uznesenie Všeobecného súdu z 15. októbra 2013 so spisovou značkou T-13/12 v časti, v ktorej Všeobecný súd zamietol žalobu o neplatnosť s návrhom na zrušenie nariadenia Komisie (EÚ) č. 1131/2011 z 11. novembra 2011, ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o glykozidy steviolu (1), ktoré bolo uverejnené v Úradnom vestníku 12. novembra 2011,

               —

               zrušiť nariadenie Komisie (EÚ) č. 1131/2011, ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o glykozidy steviolu uverejnené v Úradnom vestníku 12. novembra 2011.

      Odvolacie dôvody a hlavné tvrdenia

   Odvolateľka namieta predovšetkým porušenie jej základného práva v oblasti výkonu spravodlivosti vyplývajúce z článku 47 Charty základných práv Európskej únie. Žaloba o neplatnosť je prípustná z podstaty primárneho práva Európskej únie. Cieľom základného práva podľa článku 47 prvej vety je zabezpečiť možnosť účinne uplatniť opravné prostriedky, ktoré sú prípustné z podstaty primárneho práva Európskej únie. Uznesenie Všeobecného súdu porušuje právo odvolateľky na účinný prostriedok nápravy v zmysle práva na účinnú právnu ochranu podľa článku 47 prvej vety Charty.
   Po druhé odvolateľka namieta porušenie jej základného práva podľa článku 47 druhej vety, pretože bolo zasiahnuté do jej základného práva podľa článku 21 na zákaz diskriminácie a do jej základného práva podľa článku 16 na zabezpečenie slobody podnikania, pričom sa riadne nekonalo o jej žalobe ako o účinnom prostriedku nápravy. Odvolateľka namieta jej diskrimináciu ako výrobca bio potravín, pretože súhlas s používaním glykozidov steviolu sa poskytol spôsobom, ktorý jej bežným konkurentom zabezpečil neodôvodnený a nespravodlivý konkurenčný náskok.
   Odvolateľka sa ďalej domáha, aby s ňou normotvorca Únie zaobchádzal rovnako. Namieta porušenie základnej zásady rovnakého zaobchádzania podľa článku 20 Charty základných práv. Okrem toho ako podnik, ktorý vyrába bio potraviny namieta diskrimináciu podľa článku 21 Charty v porovnaní s bežnými výrobcami potravín. Ako dôkaz toho, že ide o svojvoľnú diskrimináciu, odvolateľka uvádza Dohovor medzi Európskou úniou a Spojenými štátmi americkými z februára 2012, ktorý umožňuje, aby bio výrobky vyrobené s pridaním glykozidov stévie vyrobené podľa amerického práva v oblasti bio potravín boli na vnútornom trhu Únie opatrené označením EU-Bio. Z toho vyplýva, že neexistuje žiadny rozumný dôvod pre to, aby sa bežným konkurentom odvolateľky umožnilo vyrábať jogurt s pridaním glykozidov stévie a aby sa pritom zvolil právny nástroj, ktorý má za následok, že samotnej odvolateľke sa odmietne takáto sloboda podnikania. Odvolateľka namieta, že sa zasiahlo do jej základného práva podľa článku 16 Charty základných práv na zabezpečenie slobody podnikania.

      (1)  Ú. v. EÚ L 295, s. 205.


title: Rozsudok Súdu z  21. decembra 2012 vo veci E-14/11 – Schenker North AB, Schenker Privpak AB a Schenker Privpak AS/Dozorný úrad EZVO (Žaloba o zrušenie rozhodnutia Dozorného úradu EZVO – Prístup k dokumentom – Prípustnosť – Zabezpečenie priebehu konania – Opätovné otvorenie ústnej časti konania)

text:
               25.4.2013

               SK

               Úradný vestník Európskej únie

               C 118/35

         ROZSUDOK SÚDU
   z 21. decembra 2012
   vo veci E-14/11
   Schenker North AB, Schenker Privpak AB a Schenker Privpak AS/Dozorný úrad EZVO
   (Žaloba o zrušenie rozhodnutia Dozorného úradu EZVO – Prístup k dokumentom – Prípustnosť – Zabezpečenie priebehu konania – Opätovné otvorenie ústnej časti konania)
   2013/C 118/10
   Vo veci E-14/11 Schenker North AB, Schenker Privpak AB a Schenker Privpak AS/Dozorný úrad EZVO – NÁVRH na zrušenie rozhodnutia Dozorného úradu EZVO vo veci č. 68736 zo 16. augusta 2011, ktoré odopiera žalobcom prístup k niektorým dokumentom vo veci č. 34250 Norway Post/Privpak na základe predpisov o prístupe k dokumentom stanovených kolégiom Dozorného úradu EZVO 27. júna 2008, Súd EZVO v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, vyniesol 21. decembra 2012 rozsudok, ktorého výroková časť znie takto:
   Súd týmto:

               1.

               ruší rozhodnutie Dozorného úradu EZVO zo 16. augusta 2011„Norway Post/Privpak – Prístup k dokumentom“ v rozsahu, v ktorom odopiera úplný alebo čiastočný prístup k inšpekčným dokumentom vo veci č. 34250 Norway Post/Privpak;

               2.

               zamieta žalobu v zostávajúcej časti;

               3.

               zaväzuje Dozorný úrad EZVO znášať svoje vlastné trovy konania a nahradiť trovy konania, ktoré vznikli žalobcom;

               4.

               zaväzuje Posten Norge AS znášať svoje vlastné trovy konania.


title: Vec T-213/13: Uznesenie Všeobecného súdu z 30. marca 2015 – Square/ÚHVT – Caisse régionale de crédit agricole mutuel Pyrénées Gascogne (SQUARE) („Ochranná známka Spoločenstva — Námietkové konanie — Späťvzatie prihlášky — Zastavenie konania“)

text:
               1.6.2015

               SK

               Úradný vestník Európskej únie

               C 178/12

         Uznesenie Všeobecného súdu z 30. marca 2015 – Square/ÚHVT – Caisse régionale de crédit agricole mutuel Pyrénées Gascogne (SQUARE)
   (Vec T-213/13) (1)

   ((„Ochranná známka Spoločenstva - Námietkové konanie - Späťvzatie prihlášky - Zastavenie konania“))
   (2015/C 178/14)
   Jazyk konania: francúzština

      Účastníci konania

      Žalobkyňa: Square, Inc. (San Francisco, Spojené štáty) (v zastúpení: M. Graf, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: V. Melgar, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Caisse régionale de crédit agricole mutuel Pyrénées Gascogne (Tarbes, Francúzsko) (v zastúpení: A. Lecomte a R. Zeineh, advokáti)

      Predmet veci

   Žaloba podaná proti rozhodnutiu prvého odvolacieho senátu ÚHVT z 31. januára 2013 (vec R 775/2012-1) týkajúcemu sa námietkového konania medzi Caisse régionale de crédit agricole mutuel Pyrénées Gascogne a Square, Inc.

      Výrok

               1.

               Konanie o žalobe sa zastavuje.

               2.

               Žalobkyňa je povinná nahradiť trovy konania.

      (1)  Ú. v. EÚ C 207, 20.7.2013.


title: Vec T-525/11: Rozsudok Všeobecného súdu z  12. novembra 2014 – Volvo Trademark/ÚHVT – Hebei Aulion Heavy Industries (LOVOL) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva LOVOL — Slovná a obrazová ochranná známka Spoločenstva a skoršie národné obrazové ochranné známky VOLVO — Relatívny dôvod zamietnutia — Neoprávnene získaný prospech z rozlišovacej spôsobilosti alebo dobrého mena skoršej ochrannej známky — Článok 8 ods. 5 nariadenia (ES) č. 207/2009“ )

text:
               22.12.2014

               SK

               Úradný vestník Európskej únie

               C 462/21

         Rozsudok Všeobecného súdu z 12. novembra 2014 – Volvo Trademark/ÚHVT – Hebei Aulion Heavy Industries (LOVOL)
   (Vec T-525/11) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva LOVOL - Slovná a obrazová ochranná známka Spoločenstva a skoršie národné obrazové ochranné známky VOLVO - Relatívny dôvod zamietnutia - Neoprávnene získaný prospech z rozlišovacej spôsobilosti alebo dobrého mena skoršej ochrannej známky - Článok 8 ods. 5 nariadenia (ES) č. 207/2009“))
   (2014/C 462/32)
   Jazyk konania: angličtina

      Účastníci konania

      Žalobkyňa: Volvo Trademark Holding AB (Göteborg, Švédsko) (v zastúpení: M. Treis, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Geroulakos, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Hebei Aulion Heavy Industries Co., Ltd (Zhangjiakou, Čína) (v zastúpení: A. I. Alejos Cutuli, advokát)

      Predmet veci

   Žaloba proti rozhodnutiu prvého odvolacieho senátu ÚHVT z 23. júna 2011 (vec R 1868/2010-1) týkajúcemu sa námietkového konania medzi spoločnosťami Volvo Trademark Holding AB a Hebei Aulion Heavy Industries Co., Ltd

      Výrok rozsudku

               1.

               Žaloba sa zamieta.

               2.

               Volvo Trademark Holding AB je povinná nahradiť trovy konania.

      (1)  Ú. v. EÚ C 355, 3.12.2011.


title: Vec C-607/13: Rozsudok Súdneho dvora (štvrtá komora) z 9. júla 2015 (návrh na začatie prejudiciálneho konania, ktorý podal Corte suprema di cassazione – Taliansko) – Ministero dell’Economia e delle Finanze a i./Francesco Cimmino a i. (Návrh na začatie prejudiciálneho konania — Poľnohospodárstvo — Spoločná organizácia trhov — Banány — Nariadenie (ES) č. 2362/98 — Články 7, 11 a 21 — Colné kvóty — Banány pochádzajúce z krajín AKT — Nový dovozca — Dovozné licencie — Neprevoditeľnosť práv vyplývajúcich z dovozných licencií — Zneužívajúce konanie — Nariadenie (ES) č. 2988/95 — Článok 4 ods. 3)

text:
               7.9.2015

               SK

               Úradný vestník Európskej únie

               C 294/4

         Rozsudok Súdneho dvora (štvrtá komora) z 9. júla 2015 (návrh na začatie prejudiciálneho konania, ktorý podal Corte suprema di cassazione – Taliansko) – Ministero dell’Economia e delle Finanze a i./Francesco Cimmino a i.
   (Vec C-607/13) (1)

   ((Návrh na začatie prejudiciálneho konania - Poľnohospodárstvo - Spoločná organizácia trhov - Banány - Nariadenie (ES) č. 2362/98 - Články 7, 11 a 21 - Colné kvóty - Banány pochádzajúce z krajín AKT - Nový dovozca - Dovozné licencie - Neprevoditeľnosť práv vyplývajúcich z dovozných licencií - Zneužívajúce konanie - Nariadenie (ES) č. 2988/95 - Článok 4 ods. 3))
   (2015/C 294/05)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Corte suprema di cassazione

      Účastníci konania pred vnútroštátnym súdom

      Žalobcovia: Ministero dell’Economia e delle Finanze, Agenzia delle Dogane, Európska komisia

      Žalovaní: Francesco Cimmino, Costantino Elmi, Diletto Nicchi, Vincenzo Nicchi, Ivo Lazzeri, Euclide Lorenzon, Patrizia Mansutti, Maurizio Misturelli, Maurizio Momesso, Mirjam Princic, Marco Raffaelli, Gianni Vecchi, Marco Malavasi, Massimo Malavasi, Umberto Malavasi, Patrizia Mansutti, Carlo Mosca, Luca Nicoli, Raffaella Orsero, Raffaello Orsero, Erminia Palombini, Matteo Surian

      Výrok rozsudku

               1.

               Článok 7 písm. a) nariadenia Komisie (ES) č. 2362/98 z 28. októbra 1998, ktoré stanovuje podrobné pravidlá pre uplatňovanie nariadenia Rady (EHS) č. 404/93, pokiaľ ide o režim dovozu banánov do Spoločenstva, zmeneného a doplneného nariadením Komisie (ES) č. 1632/2000 z 25. júla 2000, v spojení s článkom 11 tohto nariadenia sa má vykladať v tom zmysle, že podmienka, podľa ktorej musí hospodársky subjekt vykonávať hospodársku činnosť dovozu „na vlastný účet a nezávisle“, sa týka nielen registrácie tohto subjektu za „nového“ dovozcu v zmysle tohto ustanovenia, ale aj zachovania jeho postavenia nového dovozcu vzhľadom na dovoz banánov v rámci colných kvót podľa nariadenia Rady (EHS) č. 404/93 z 13. februára 1993 o spoločnej organizácii trhu s banánmi, zmeneného a doplneného nariadením Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia.

               2.

               Článok 21 ods. 2 nariadenia č. 2362/98 v znení zmien a doplnení sa má vykladať v tom zmysle, že bráni plneniam, ako sú tie vo veci samej, v rámci ktorých nový dovozca kúpi prostredníctvom iného dovozcu zaregistrovaného ako nový dovozca tovar od tradičného dovozcu pred jeho dovozom do Únie a následne ho po jeho dovoze do Únie prostredníctvom toho istého sprostredkovateľa predá tomuto tradičnému dovozcovi, ak tieto plnenia predstavujú zneužívajúce konanie, čo určiť prináleží vnútroštátnemu súdu.

               3.

               Článok 4 ods. 3 nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev sa má vykladať v tom zmysle, že konštatovanie zneužívajúceho konania za okolností, o aké ide vo veci samej, znamená, že dovozca, ktorý umelo vyvolal situáciu, ktorá mu umožnila neoprávnené získanie zvýhodnenej colnej sadzby na dovoz banánov, je povinný zaplatiť clá spojené s dotknutými výrobkami, pričom nie sú dotknuté prípadné správne, občianskoprávne alebo trestnoprávne sankcie stanovené vnútroštátnou právnou úpravou.

      (1)  Ú. v. EÚ C 61, 1.3.2014.


title: Vec C-173/08: Návrh na začatie prejudiciálneho konania, ktorý podal Gerechtshof te Amsterdam (Holandsko) 25. apríla 2008 – Kloosterboer Services BV/Inspecteur van de Belastingdienst/Douane Rotterdam, kantoor Laan op Zuid

text:
               19.7.2008

               SK

               Úradný vestník Európskej únie

               C 183/12

         Návrh na začatie prejudiciálneho konania, ktorý podal Gerechtshof te Amsterdam (Holandsko) 25. apríla 2008 – Kloosterboer Services BV/Inspecteur van de Belastingdienst/Douane Rotterdam, kantoor Laan op Zuid
   (Vec C-173/08)
   (2008/C 183/24)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te Amsterdam
   Účastníci konania pred vnútroštátnym súdom

      Žalobkyňa: Kloosterboer Services BV

      Žalovaný: Inspecteur van de Belastingdienst/Douane Rotterdam, Laan op Zuid
   Prejudiciálne otázky

               1.

               Je nariadenie Komisie (ES) č. 384/2004 (1) z 1. marca 2004 týkajúce sa zatriedenia určitých tovarov v kombinovanej nomenklatúre platné v rozsahu, v ktorom toto nariadenie zahŕňa tovary opísané v bode 2.7 (2) do podpoložky 8414 59 30 kombinovanej nomenklatúry?

               2.

               V prípade, že nariadenie je neplatné, môže sa spoločný colný sadzobník vykladať v tom zmysle, že sa tieto tovary ako „ostatné časti, súčasti a príslušenstvo na stroje položky 8471“ majú zatriediť do podpoložky 8473 30 90 kombinovanej nomenklatúry?

      (1)  Ú. v. EÚ L 64, s. 21; Mim. vyd. 02/016, s. 60.

      (2)  Tovary pozostávajú z dvoch častí: z tzv. Heatsink (výmenník tepla) a ventilátora, ktoré sú pevne spolu spojené a tým tvoria jeden celok.


title: Vec F-1/06: Žaloba podaná  1. januára 2006  – Fernandez Ortis/Komisia

text:
               25.3.2006

               SK

               Úradný vestník Európskej únie

               C 74/33

         Žaloba podaná 1. januára 2006 – Fernandez Ortis/Komisia
   (Vec F-1/06)
   (2006/C 74/64)
   Jazyk konania: španielčina
   Účastníci konania

      Žalobca: Juan Miguel Fernandez Ortis (Madrid, Španielsko) (v zastúpení: J. R. Iturriagagoitia Bassas, advokát)

      Žalovaná: Komisia Európskych spoločenstiev
   Návrhy žalobcu

               —

               určiť neprípustnosť výpovede danej rozhodnutím zo 17. júna 2005 z dôvodu protiprávnosti a zrušiť rozhodnutie zo 17. júna 2005 a s ním súvisiace rozhodnutie z 23. septembra 2005,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobca, bývalý úradník Komisie v skúšobnej dobe, bol prijatý od 1. februára 2004, odkedy mu začala plynúť skúšobná doba v trvaní deviatich mesiacov v súlade s ustanovením článku 34 ods. 1 Služobného poriadku úradníkov.
   Správa zo 4. októbra 2004 odporúčala dať mu výpoveď; Komisia však výnimočne rozhodla na základe ustanovenia článku 34 ods. 3 Služobného poriadku o predĺžení jeho skúšobnej doby do 30. apríla 2005. Rozhodnutím zo 17. júna 2005 dala Komisia žalobcovi výpoveď s účinkom od 1. júla 2005.
   Na podporu svojej žaloby žalobca uvádza, že výpoveď je protiprávna, keďže bola daná 17 mesiacov po začiatku jeho skúšobnej doby, ktorá podľa článku 34 ods. 4 Služobného poriadku v žiadnom prípade nesmie prekročiť 15 mesiacov.


title: Vec T-650/13: Uznesenie Všeobecného súdu z  10. septembra 2014 – Lomnici/Parlament ( „Žaloba o neplatnosť — Petícia adresovaná Európskemu parlamentu, týkajúca sa nového slovenského zákona o štátnom občianstve — Petícia vyhlásená za prípustnú — Rozhodnutie o ukončení konania — Akt, ktorý nie je možné napadnúť žalobou — Neprípustnosť“ )

text:
               17.11.2014

               SK

               Úradný vestník Európskej únie

               C 409/42

         Uznesenie Všeobecného súdu z 10. septembra 2014 – Lomnici/Parlament
   (Vec T-650/13) (1)

   ((„Žaloba o neplatnosť - Petícia adresovaná Európskemu parlamentu, týkajúca sa nového slovenského zákona o štátnom občianstve - Petícia vyhlásená za prípustnú - Rozhodnutie o ukončení konania - Akt, ktorý nie je možné napadnúť žalobou - Neprípustnosť“))
   2014/C 409/60
   Jazyk konania: maďarčina

      Účastníci konania

      Žalobca: Zoltán Lomnici (Budapešť, Maďarsko) (v zastúpení: Z. Lomnici, avocat)

      Žalovaný: Európsky parlament (v zastúpení: A. Pospíšilová Padowska a T. Lukácsi, splnomocnení zástupcovia)

      Predmet veci

   Návrh na zrušenie rozhodnutia Výboru Parlamentu pre petície zo 17. októbra 2013, aby sa petícia č. 1298/2013 vyhlásila za ukončenú

      Výrok

               1.

               Návrh na zastavenie konania Európskeho parlamentu sa zamieta.

               2.

               Žaloba sa zamieta ako neprípustná.

               3.

               Nie je potrebné rozhodnúť o návrhoch Slovenskej republiky a Maďarska na vstup do konania ako vedľajší účastníci.

               4.

               Zoltán Lomnici znáša svoje vlastné trovy konania a je povinný nahradiť trovy konania, ktoré vznikli Parlamentu.

               5.

               Slovenské republika a Maďarsko znášajú svoje vlastné trovy konania.

      (1)  Ú. v. EÚ C 71, 8.3.2014.


title: Vec C-456/07: Návrh na začatie prejudiciálneho konania podaný Najvyšším súdom Slovenskej republiky z 9. októbra 2007 – Karol Mihal/Daňový úrad Košice V

text:
               22.12.2007

               SK

               Úradný vestník Európskej únie

               C 315/26

         Návrh na začatie prejudiciálneho konania podaný Najvyšším súdom Slovenskej republiky z 9. októbra 2007 – Karol Mihal/Daňový úrad Košice V
   (Vec C-456/07)
   (2007/C 315/45)
   Jazyk konania: slovenčina
   Vnútroštátny súd, ktorý podal návrh na začatie prejudiciálneho konania
   Najvyšší súd Slovenskej republiky
   Účastníci konania pred vnútroštátnym súdom

      Žalobca: Karol Mihal

      Žalovaný: Daňový úrad Košice V
   Prejudiciálne otázky

               1.

               Možno článok 4 ods. 5 prvý pododsek Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu -spoločný systém dane z pridanej hodnoty: jednotný základ jej stanovenia (ďalej len „Šiesta smernica“) vykladať tak, že sa vzťahuje len na orgány riadiace sa verejným právom – právnické osoby a nevzťahuje sa na orgány riadiace sa verejným právom -fyzické osoby, teda že za zdaniteľné osoby vzhľadom na činnosti alebo plnenia, ktorých sa zúčastňujú ako verejné orgány, sa nepovažujú orgány riadiace sa verejným právom – právnické osoby, ale orgány riadiace sa verejným právom – fyzické osoby sa za zdaniteľné osoby považujú?

               2.

               Pokiaľ vnútroštátny predpis obmedzuje okruh osôb nepovažujúcich sa za zdaniteľné osoby (nepodliehajúcich dani z pridanej hodnoty) v porovnaní s článkom 4 odsek 5 prvý pododsek Šiestej smernice, môže byť ustanovenie článku 4 odsek 5 prvý pododsek Šiestej smernice považované za priamo uplatniteľné?

               3.

               Je možné považovať činnosti fyzickej osoby, ako v prípade vo veci samej súdneho exekútora, ktorý vykonáva verejnú moc a je považovaný vnútroštátnym právnym poriadkom za verejného činiteľa, za činnosti orgánu riadiaceho sa verejným právom, teda ho nepovažovať za zdaniteľnú osobu vzhľadom na činnosti alebo plnenia, ktorých sa zúčastňuje ako verejný orgán v zmysle článku 4 odsek 5 prvého pododseku Šiestej smernice?


title: Vec T-225/10: Žaloba podaná 18. mája 2010 — Banco Bilbao Vizcaya Argentaria/Komisia

text:
               3.7.2010

               SK

               Úradný vestník Európskej únie

               C 179/56

         Žaloba podaná 18. mája 2010 — Banco Bilbao Vizcaya Argentaria/Komisia
   (Vec T-225/10)
   2010/C 179/96
   Jazyk konania: španielčina

      Účastníci konania

      Žalobkyňa: Banco Bilbao Vizcaya Argentaria, SA (Bilbao, Španielsko) (v zastúpení: J. Buendia Sierra, E. Abad Valdenebro, M. Muñoz de Juan a R. Calvo Salinero, advokáti)

      Žalovaná: Európska komisia

      Návrhy žalobkyne

               —

               zrušiť článok 1 ods. 1 napadnutého rozhodnutia v rozsahu, v akom uvádza, že článok 12 ods. 5 TRLIS (Texto Refundido de la Ley sobre el Impuesto de Sociedades, konsolidované znenie zákona o dani z príjmu obchodných spoločností) obsahuje prvky štátnej pomoci,

               —

               subsidiárne zrušiť článok 1 ods. 1 napadnutého rozhodnutia v rozsahu, v akom uvádza, že článok 12 ods. 5 TRLIS obsahuje prvky štátnej pomoci, pokiaľ sa uplatňuje na nadobudnutia obchodných podielov, ktoré predpokladajú získanie kontroly, a

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Rozhodnutie, proti ktorému smeruje táto žaloba je rovnaké ako rozhodnutie napádané vo veciach T-219/10 Autogrill España/Komisia a T-221/10 Iberdrola/Komisia.
   Žalobné dôvody a hlavné tvrdenia sú podobné žalobným dôvodom a hlavným tvrdeniam uvádzaným v rámci týchto konaní.
   Konkrétne žalobkyňa namieta nesprávne právne posúdenie pri právnej kvalifikácii opatrenia ako štátnej pomoci a pri identifikácii príjemcu uvedeného opatrenia.


title: Vec C-96/14: Rozsudok Súdneho dvora (tretia komora) z 23. apríla 2015 (návrh na začatie prejudiciálneho konania, ktorý podal Tribunal de grande instance de Nîmes – Francúzsko) – Jean-Claude Van Hove/CNP Assurances SA (Návrh na začatie prejudiciálneho konania — Smernica 93/13/EHS — Nekalé podmienky — Poistná zmluva — Článok 4 ods. 2 — Posúdenie nekalého charakteru zmluvných podmienok — Vylúčenie podmienok týkajúcich sa hlavného predmetu zmluvy — Podmienka, ktorá má zaručiť úhradu splátok vyplývajúcich zo zmluvy o hypotekárnom úvere — Úplná práceneschopnosť dlžníka — Vylúčenie z krytia zárukou v prípade uznania spôsobilosti vykonávať zárobkovú alebo inú činnosť)

text:
               22.6.2015

               SK

               Úradný vestník Európskej únie

               C 205/9

         Rozsudok Súdneho dvora (tretia komora) z 23. apríla 2015 (návrh na začatie prejudiciálneho konania, ktorý podal Tribunal de grande instance de Nîmes – Francúzsko) – Jean-Claude Van Hove/CNP Assurances SA
   (Vec C-96/14) (1)

   ((Návrh na začatie prejudiciálneho konania - Smernica 93/13/EHS - Nekalé podmienky - Poistná zmluva - Článok 4 ods. 2 - Posúdenie nekalého charakteru zmluvných podmienok - Vylúčenie podmienok týkajúcich sa hlavného predmetu zmluvy - Podmienka, ktorá má zaručiť úhradu splátok vyplývajúcich zo zmluvy o hypotekárnom úvere - Úplná práceneschopnosť dlžníka - Vylúčenie z krytia zárukou v prípade uznania spôsobilosti vykonávať zárobkovú alebo inú činnosť))
   (2015/C 205/12)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal de grande instance de Nîmes

      Účastníci konania pred vnútroštátnym súdom

      Žalobca: Jean-Claude Van Hove

      Žalovaná: CNP Assurances SA

      Výrok rozsudku

   Článok 4 ods. 2 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že podmienka obsiahnutá v poistnej zmluve, ktorej cieľom je zaručiť uhrádzanie dlžných splátok veriteľovi v prípade úplnej práceneschopnosti dlžníka, patrí pod výnimku uvedenú v tomto ustanovení len v prípade, že vnútroštátny súd konštatuje:

               —

               po prvé, že vzhľadom na povahu, všeobecnú štruktúru a ostatné ustanovenia zmluvného rámca, do ktorého patrí, ako aj jej právny a vecný kontext, táto podmienka vymedzuje základný prvok tohto rámca, ktorý ako taký charakterizuje, a

               —

               po druhé, že táto podmienka je formulovaná jasne a zrozumiteľne, to znamená, že je pre spotrebiteľa zrozumiteľná nielen z gramatického hľadiska, ale že zo zmluvy jasne vyplýva aj konkrétne fungovanie mechanizmu, ktorého sa dotknutá podmienka týka, ako aj vzťah medzi týmto mechanizmom a mechanizmom stanoveným ostatnými podmienkami, aby bol tento spotrebiteľ schopný na základe jasných a zrozumiteľných kritérií posúdiť hospodárske dôsledky, ktoré z toho pre neho vyplývajú.

      (1)  Ú. v. EÚ C 142, 12.5.2014.


title: Vec F-47/08: Uznesenie Súdu pre verejnú službu (druhá komora) z  25. marca 2010 — Buschak/Eurofound (Verejná služba — Európska nadácia pre zlepšovanie životných a pracovných podmienok — Popis pracovnej činnosti zastupujúceho riaditeľa — Žaloba o neplatnosť — Žaloba o náhradu škody — Záujem na konaní — Zjavná neprípustnosť)

text:
               22.5.2010

               SK

               Úradný vestník Európskej únie

               C 134/52

         Uznesenie Súdu pre verejnú službu (druhá komora) z 25. marca 2010 — Buschak/Eurofound
   (Vec F-47/08) (1)

   (Verejná služba - Európska nadácia pre zlepšovanie životných a pracovných podmienok - Popis pracovnej činnosti zastupujúceho riaditeľa - Žaloba o neplatnosť - Žaloba o náhradu škody - Záujem na konaní - Zjavná neprípustnosť)
   2010/C 134/87
   Jazyk konania: francúzština

      Účastníci konania

      Žalobca: Willy Buschak (Bonn, Nemecko) (v zastúpení: pôvodne L. Levi a C. Ronzi, advokáti, neskôr L. Levi, advokát)

      Žalovaná: Európska nadácia pre zlepšovanie životných a pracovných podmienok (v zastúpení: C. Callanan, solicitor)

      Predmet veci

   Verejná služba — Zrušenie rozhodnutia o zmene popisu pracovnej činnosti žalobcu a zaviazanie žalovanej na náhradu majetkovej a nemajetkovej ujmy spôsobenej žalobcovi

      Výrok uznesenia

               1.

               Žaloba sa zamieta ako zjavne neprípustná.

               2.

               Willy Buschak je povinný nahradiť všetky trovy konania.

      (1)  Ú. v. EÚ C 171, 5.7.2008, s. 52.


title: Vec C-479/07: Rozsudok Súdneho dvora (tretia komora) z  5. marca 2009 – Francúzska republika/Rada Európskej únie (Žaloba o neplatnosť — Nariadenie (ES) č. 809/2007 — Definícia pojmu plávajúce unášané siete —  Thonaille — Povinnosť odôvodnenia — Porušenie zásady proporcionality a rovnosti zaobchádzania)

text:
               1.5.2009

               SK

               Úradný vestník Európskej únie

               C 102/7

         Rozsudok Súdneho dvora (tretia komora) z 5. marca 2009 – Francúzska republika/Rada Európskej únie
   (Vec C-479/07) (1)

   (Žaloba o neplatnosť - Nariadenie (ES) č. 809/2007 - Definícia pojmu „plávajúce unášané siete“ - „Thonaille“ - Povinnosť odôvodnenia - Porušenie zásady proporcionality a rovnosti zaobchádzania)
   2009/C 102/09
   Jazyk konania: francúzština

      Účastníci konania

      Žalobkyňa: Francúzska republika (v zastúpení: E. Belliard, G. de Bergues a A.-L. During, splnomocnení zástupcovia)

      Žalovaná: Rada Európskej únie (v zastúpení: A. De Gregorio Merino, M.-M. Joséphidès a E. Chaboureau, splnomocnení zástupcovia)

      Vedľajší účastník, ktorý v konaní podporuje žalovanú: Komisia Európskych spoločenstiev (v zastúpení: M. Nolin, M. van Heezik a M. T. van Rijn, splnomocnení zástupcovia)

      Predmet veci

   Žaloba o neplatnosť – Zrušenie nariadenia Rady (ES) č. 809/2007 z 28. júna 2007, ktorým sa menia a dopĺňajú nariadenia (ES) č. 894/97, (ES) č. 812/2004 a (ES) č. 2187/2005 týkajúce sa unášaných sietí (Ú. v. ES L 182, s. 1) – Pojem „plávajúce unášané siete“ – Zahrnutie do tohto pojmu sietí vybavených zariadením na ich stabilizáciu, akou je thonaille – Porušenie povinnosti odôvodnenia a zásad proporcionality a zákazu diskriminácie

      Výrok rozsudku

               1.

               Žaloba sa zamieta.

               2.

               Francúzska republika je povinná nahradiť trovy konania.

               3.

               Komisia Európskych spoločenstiev znáša svoje vlastné trovy konania.

      (1)  Ú. v. EÚ C 297, 8.12.2007.


title: Vec F-84/13: Žaloba podaná 9. septembra 2013 — ZZ/Komisia

text:
               9.11.2013

               SK

               Úradný vestník Európskej únie

               C 325/52

         Žaloba podaná 9. septembra 2013 — ZZ/Komisia
   (Vec F-84/13)
   2013/C 325/85
   Jazyk konania: francúzština

      Účastníci konania

      Žalobca: ZZ (v zastúpení: S. Orlandi, avocat)

      Žalovaná: Európska komisia

      Predmet a opis sporu

   Návrh na zrušenie rozhodnutia vykonať výpočet rokov započítaných do práv na dôchodok získaných pred nástupom do služby na základe nových všeobecných vykonávacích ustanovení, a ktoré sa týka prevodu práv na dôchodok žalobcu do dôchodkového režimu Únie podľa nových všeobecných vykonávacích ustanovení týkajúcich sa článkov 11 a 12 prílohy VIII Služobného poriadku úradníkov

      Návrhy žalobcu

               —

               určiť, že článok 9 všeobecných vykonávacích ustanovení článku 11 ods. 2 prílohy VIII Služobného poriadku je protiprávny, a tým neuplatniteľný,

               —

               zrušiť rozhodnutie z 26. novembra 2012 — a rozhodnutie z 27. júna 2013, ktoré ho potvrdilo — o započítaní rokov do práv na dôchodok získaných žalobcom pred jeho nástupom do služby v rámci prevodu týchto práv do dôchodkového režimu inštitúcií Únie podľa všeobecných vykonávacích ustanovení týkajúcich sa článku 11 ods. 2 prílohy VIII Služobného poriadku z 3. marca 2011,

               —

               zaviazať Komisiu na náhradu trov konania.


title: Vec C-522/11: Návrh na začatie prejudiciálneho konania, ktorý podal Giudice di Pace di Lecce (Taliansko) 13. októbra 2011 — trestné konanie proti Abdoul Khadre Mbaye

text:
               17.12.2011

               SK

               Úradný vestník Európskej únie

               C 370/17

         Návrh na začatie prejudiciálneho konania, ktorý podal Giudice di Pace di Lecce (Taliansko) 13. októbra 2011 — trestné konanie proti Abdoul Khadre Mbaye
   (Vec C-522/11)
   2011/C 370/29
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Giudice di Pace di Lecce

      Účastník trestného konania pred vnútroštátnym súdom

   Abdoul Khadre Mbaye

      Prejudiciálne otázky

               1.

               Bráni článok 2 ods. 2 písm. b) smernice 2008/115/ES (1) možnosti uplatniť túto smernicu, keď vnútroštátne ustanovenie (článok 10a T.U. 286/98) stanovuje v prípade nezákonného vstupu alebo pobytu opatrenie vyhostenia namiesto trestu?

               2.

               Bráni smernica Spoločenstva o navrátení štátnych príslušníkov tretích krajín možnosti trestne stíhať iba samotnú neoprávnenú prítomnosť cudzinca na vnútroštátnom území nezávisle od toho, či je ukončené správne konanie o vyhostení stanovené vnútroštátnymi predpismi a samotnou smernicou?

      (1)  Ú. v. EÚ L 348, s. 98.


title: Vec T-491/09: Rozsudok Všeobecného súdu zo 17. októbra 2012 — Španielsko/Komisia ( „EPUZF —  ‚Záručná‘ sekcia — Výdavky vylúčené z financovania — Prémie v odvetví jahňacieho a kozieho mäsa — Kontroly na mieste“ )

text:
               1.12.2012

               SK

               Úradný vestník Európskej únie

               C 373/4

         Rozsudok Všeobecného súdu zo 17. októbra 2012 — Španielsko/Komisia
   (Vec T-491/09) (1)

   (EPUZF - ‚Záručná‘ sekcia - Výdavky vylúčené z financovania - Prémie v odvetví jahňacieho a kozieho mäsa - Kontroly na mieste)
   2012/C 373/05
   Jazyk konania: španielčina

      Účastníci konania

      Žalobca: Španielske kráľovstvo (v zastúpení: pôvodne M. Muñoz Pérez, neskôr S. Martínez-Lage Sobredo a napokon A. Rubio González, abogados del Estado)

      Žalovaná: Európska komisia (v zastúpení: F. Jimeno Fernández, splnomocnený zástupca)

      Predmet veci

   Návrh na zrušenie rozhodnutia Komisie K(2009) 7044 v konečnom znení z 24. septembra 2009, ktorým sa z financovania Spoločenstvom vylučujú niektoré výdavky vynaložené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 257, s. 28)

      Výrok rozsudku

               1.

               Žaloba sa zamieta.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 37,13.2.2010.


title: Vec T-362/04: Žaloba podaná dňa 3. septembra 2004: Minin Leonid proti Komisii Európskych spoločenstiev

text:
               6.11.2004

               SK

               Úradný vestník Európskej únie

               C 273/37

         Žaloba podaná dňa 3. septembra 2004: Minin Leonid proti Komisii Európskych spoločenstiev
   (Vec T-362/04)
   (2004/C 273/70)
   Jazyk konania: taliančina
   Minin Leonid, v zastúpení: Tito Ballarino a Corso Bovio, avvocati, podal 3. septembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil bod 13 prílohy nariadenia Komisie 1149/2004 ES z 22. júna 2004, ktorým sa mení nariadenie 872/2004 vzťahujúce sa na nové obmedzujúce opatrenia vo vzťahu k Libérii,

               —

               zrušil uvedené nariadenie 1149/2004 v celosti, pretože bolo prijaté na základe nezákonného nariadenia (nariadenie 872/2004) a

               —

               určil, aby sa tieto dva nariadenia podľa článku 241 nariadenia 872/2004 [poznámka prekladateľa zmluvy ES?].

         Žalobné dôvody a hlavné tvrdenia
   Žalobca v uvedenej veci uvádza, že nariadením Rady 872/2004 ES z 29. apríla 2004 prijatého na základe spoločného stanoviska Rady 2004/487/PESC vzťahujúceho sa na zmrazenie fondov ex prezidenta Libérie Charlesa Taylora, osôb a organizácii s ním spojených, Spoločenstvo prijalo opatrenia na zmrazenie fondov a zdrojov vlastniacich a kontrolovaných priamo alebo nepriamo týmto osobami a organizáciami uvedenými v prílohe I. Následne na základe ustanovenia článku 11 písm. a) nariadenia 872/2004 Komisia vydala nariadenie ES 1149/2004 z 22. júna 2004, ktorým sa zmenila citovaná príloha I, ktorá uvádza žalobcu ako osobu na ktorú sa vzťahujú opatrenia.
   Na podporu svojich tvrdení žalobca uvádza:

               —

               nezákonnosť nariadení 872/2004 (1) a 1149/2004 (2), pretože rezolúcie Bezpečnostnej Rady OSN, na základe ktorého bolo prijaté spoločné stanovisko 2004/137/PESC, ktoré sú výlučne určené členským štátom ako to vyplýva z povahy OSN, ktoré je kompetentným orgánom v oblasti medzinárodných vzťahov, pričom nemá nadštátnu právomoc.

               —

               nesprávaný právny základ napadnutých aktov, pretože právnym základom nariadenia 872/2004 sa uvádzajú články 60 a 301 zmluvy ES, pričom obe sporné nariadenia sa odvolávajú na situácie, ktoré nie sú obsiahnuté v uvedených článkoch zmluvy,

               —

               porušenie vlastníckeho práva, ktoré patrí medzi základné práva chránené právnym poriadkom Spoločenstva,

               —

               porušenie práva na obhajobu spočívajúce v tom, že pri vypracovaní napadnutých nariadení Spoločenstvo postupovalo neprimerane, tým, že prijalo akty, ktoré sú v podstate súborom individuálnych rozhodnutí bez vykonania skutočného šetrenia týkajúceho sa zmrazených fondov, a v tom, že žalobca je osobne uvádzaný bez vysvetlenia, čo by mohlo pomýliť inšpektorov OSN.

      (1)  Nariadenie Rady 872/2004 ES z 29 apríla 2004 o nových obmedzujúcich opatreniach vo vzťahu k Libérii (Ú. v. EÚ L 162, z 30.4.2004, s. 32)

      (2)  Nariadenia Komisie 1149/2004 ES z 22. júna 2004, ktorým sa mení a dopĺňa nariadenie 872/2004 vzťahujúce sa na nové obmedzujúce opatrenia vo vzťahu k Libérii (Ú. v. EÚ L 222, z 23.6.2004, s. 17)


title: Vec T-434/08: Žaloba podaná 1. októbra 2008 – TONO/Komisia

text:
               6.12.2008

               SK

               Úradný vestník Európskej únie

               C 313/47

         Žaloba podaná 1. októbra 2008 – TONO/Komisia
   (Vec T-434/08)
   (2008/C 313/85)
   Jazyk konania: angličtina
   Účastníci konania

      Žalobca: TONO (Oslo, Nórsko) (v zastúpení: S. Teigum a A. Ringnes, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť článok 3 rozhodnutia Komisie COMP/C2/38.698 – CISAC,

               —

               alternatívne zrušiť článok 3 rozhodnutia Komisie COMP/C2/38.698 – CISAC vo vzťahu ku káblovej retransmisii,

               —

               zaviazať Komisiu na náhradu trov konania žalobcu.

         Žalobné dôvody a hlavné tvrdenia
   Prostredníctvom svojej žaloby žalobca žiada čiastočne zrušiť rozhodnutie Komisie K(2008) 3435 zo 16. júla 2008, týkajúce sa konania podľa článku 81 ES a článku 53 EHS (Vec COMP/C2/38.698 – CISAC) a najmä jeho článku 3 uvádzajúceho, že členovia CISAC (1) z EHS boli zapojení do zosúladeného postupu v rozpore s článkom 81 ES a článkom 53 EHS „koordinovaním územného vymedzenia mandátov o vzájomnom zastúpení udelených jeden druhému spôsobom, ktorý obmedzuje licenciu na domovské územie každej inkasnej spoločnosti“. Alternatívne žalobca žiada zrušenie článku 3 napadnutého rozhodnutia vo vzťahu ku káblovej retransmisii.
   Žalobca uvádza, že napadnuté rozhodnutie obsahuje skutkové, ako aj právne vady a porušuje tiež procesné záruky žalobcu týkajúce sa jeho práva byť vypočutý.
   Čo sa týka údajných skutkových vád žalobca uvádza, že Komisia nepochopila systém kolektívnych licenčných práv k hudobným dielam a tým tiež nórsky skutkový kontext.
   Vo vzťahu k údajným právnym vadám žalobca uvádza toto:
   Po prvé žalobca uvádza, že napadnuté rozhodnutie obsahuje formálnu vadu, ktorá by mala viesť k zrušeniu rozhodnutia. Žalobca konkrétne uvádza, že jeho právo byť vypočutý bolo porušené, keďže konečné rozhodnutie sa odlišuje od vyjadrenia k námietkam v centrálnom bode, ktorý sa týka popisu porušenia.
   Po druhé žalobca namieta skutočnosť, že zahrnutie územného vymedzenia v recipročných dohodách, na ktorých sa zúčastnil, je výsledkom zosúladeného postupu medzi členmi CISAC v EHS.
   Po tretie žalobca namieta, že Komisia mylne prijala záver, že paralelné územné vymedzenie vo vzťahu ku káblovej retransmisii obmedzuje hospodársku súťaž v rozpore s článkom 81 ods. 1 ES. Podľa žalobcu údajný zosúladený postup v územnom vymedzení sa týka formy hospodárskej súťaže, ktorá samotná nie je článkom 81 ods. 1 ES chránená. Navyše žalobca uvádza, že Komisia sa dopustila skutkovej chyby, keď prijala záver, že v Nórsku existuje vnútroštátny monopol na multi-repertoárové poskytovanie licencií na práva na verejné predvádzanie, pokrývajúce retransmisiu v káblových sieťach. Žalobca navyše uvádza, že ak by aj údajný zosúladený postup bol považovaný za obmedzujúci hospodársku súťaž, neporušuje článok 81 ods. 1 ES, pretože je potrebný a primeraný legitímnemu cieľu vzhľadom na osobitné požiadavky managementu poskytovania licencií, práv na vykonávanie diel, auditu, monitorovaniu a vymáhaniu vo vzťahu ku káblovej retransmisii.
   Po štvrté žalobca uvádza, že územné vymedzenia v jeho recipročných dohodách patria pod výnimku podľa článku 81 ods. 3 ES. V tejto súvislosti žalobca uvádza, že vyššie uvedené vymedzenia sú nevyhnutné na udržanie efektívnych zásad „one-stop-shop“ a nórskeho zložitého licenčného systému zabezpečením minimálnej miery administratívy, pričom zároveň zabezpečujú záujmy držiteľov práv.

      (1)  Confédération internationale des sociétés d'auteurs et compositeurs – Medzinárodná konfederácia spoločností autorov a skladateľov.


title: Vec C-459/15 P: Rozsudok Súdneho dvora (deviata komora) z 8. septembra 2016 – Iranian Offshore Engineering & Construction Co./Rada Európskej únie (Odvolanie — Reštriktívne opatrenia voči Iránskej islamskej republike — Zoznam osôb a subjektov, na ktoré sa vzťahuje zmrazenie finančných prostriedkov a ekonomických zdrojov — Logistická podpora iránskej vlády — Zahrnutie mena odvolateľky)

text:
               31.10.2016

               SK

               Úradný vestník Európskej únie

               C 402/11

         Rozsudok Súdneho dvora (deviata komora) z 8. septembra 2016 – Iranian Offshore Engineering & Construction Co./Rada Európskej únie
   (Vec C-459/15 P) (1)

   ((Odvolanie - Reštriktívne opatrenia voči Iránskej islamskej republike - Zoznam osôb a subjektov, na ktoré sa vzťahuje zmrazenie finančných prostriedkov a ekonomických zdrojov - Logistická podpora iránskej vlády - Zahrnutie mena odvolateľky))
   (2016/C 402/13)
   Jazyk konania: španielčina

      Účastníci konania

      Odvolateľka: Iranian Offshore Engineering & Construction Co. (v zastúpení: J. Viñals Camallonga, L. Barriola Urruticoechea a J. Iriarte Ángel, abogados)

      Ďalší účastník konania: Rada Európskej únie (v zastúpení: A. de Elera-San Miguel Hurtado a V. Piessevaux, splnomocnení zástupcovia)

      Výrok rozsudku

               1.

               Odvolanie sa zamieta.

               2.

               Spoločnosť Iranian Offshore Engineering & Construction Co. je povinná nahradiť trovy konania.

      (1)  Ú. v. EÚ C 346, 19.10.2015.


title: Vec T-29/15: Žaloba podaná 21. januára 2015 – International Management Group/Komisia

text:
               9.3.2015

               SK

               Úradný vestník Európskej únie

               C 81/28

         Žaloba podaná 21. januára 2015 – International Management Group/Komisia
   (Vec T-29/15)
   (2015/C 081/36)
   Jazyk konania: angličtina

      Účastníci konania

      Žalobkyňa: International Management Group (Brusel, Belgicko) (v zastúpení: M. Burgstaller a C. Farrell, solicitors, a E. Wright, barrister)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil zmenenú prílohu vykonávacieho rozhodnutia Komisie zo 7. novembra 2013 o ročnom akčnom programe na rok 2013 pre Myanmar/Barma financovanom zo všeobecného rozpočtu Európskej únie, ktorá bola prijatá 16. decembra 2014, a

               —

               zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza sedem žalobných dôvodov.

               1.

               Prvý žalobný dôvod založený na tvrdení, že Komisia nepreukázala, že žalobkyňa nesplnila požiadavky stanovené v článku 53d ods. l finančného nariadenia z roku 2002 (1) a článku 60 ods. 2 finančného nariadenia z roku 2012 (2).

               2.

               Druhý žalobný dôvod založený na tvrdení, že v štandardoch uplatňovaných žalobkyňou v rámci účtovníctva, auditu, internej kontroly, či verejného obstarávania nedošlo k takým zmenám, ktoré by odôvodňovali rozhodnutie Európskej komisie nezadávať do budúcnosti žalobkyni úlohy súvisiace s plnením rozpočtu.

               3.

               Tretí žalobný dôvod založený na tvrdení, že Komisia nesplnila svoju povinnosť dodržiavať zásadu riadnej správy vecí verejných a zásadu riadneho finančného hospodárenia.

               4.

               Štvrtý žalobný dôvod založený na tvrdení, že Komisia porušila svoje povinnosti v súvislosti so zásadou transparentnosti.

               5.

               Piaty žalobný dôvod založený na tvrdení, že Komisia neposkytla žalobkyni žiadne možnosti nápravy.

               6.

               Šiesty žalobný dôvod založený na tvrdení, že Komisia nesplnila svoju povinnosť odôvodnenia.

               7.

               Siedmy žalobný dôvod založený na tvrdení, že prijatie napadnutých opatrení porušuje právo žalobkyne na legitímne očakávania.

      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1; Mim. vyd. 01/04, s. 74).

      (2)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, s. 1).


title: Vec C-600/13: Uznesenie Súdneho dvora (siedma komora) z  30. apríla 2014 (návrh na začatie prejudiciálneho konania, ktorý podal Giudice di pace di Matera – Taliansko) – Intelcom Service Ltd/Vincenzo Mario Marvulli (Návrh na začatie prejudiciálneho konania — Články 34 ZFEÚ, 35 ZFEÚ, 37 ZFEÚ, 56 ZFEÚ a 60 ZFEÚ — Smernica 2006/123/ES — Vnútroštátne právne predpisy vyhradzujúce notárom činnosť spočívajúcu vo vyhotovovaní a overovaní listín pri predaji nehnuteľností — Zjavná neprípustnosť)

text:
               11.8.2014

               SK

               Úradný vestník Európskej únie

               C 261/10

         Uznesenie Súdneho dvora (siedma komora) z 30. apríla 2014 (návrh na začatie prejudiciálneho konania, ktorý podal Giudice di pace di Matera – Taliansko) – Intelcom Service Ltd/Vincenzo Mario Marvulli
   (Vec C-600/13) (1)

   ((Návrh na začatie prejudiciálneho konania - Články 34 ZFEÚ, 35 ZFEÚ, 37 ZFEÚ, 56 ZFEÚ a 60 ZFEÚ - Smernica 2006/123/ES - Vnútroštátne právne predpisy vyhradzujúce notárom činnosť spočívajúcu vo vyhotovovaní a overovaní listín pri predaji nehnuteľností - Zjavná neprípustnosť))
   2014/C 261/17
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Giudice di pace di Matera

      Účastníci konania

      Žalobkyňa: Intelcom Service Ltd

      Žalovaný: Vincenzo Mario Marvulli

      Výrok

   Návrh na začatie prejudiciálneho konania podaný rozhodnutím Giudice di pace di Matera (Taliansko) z 22. apríla 2013 je zjavne neprípustný.

      (1)  Ú. v. EÚ C 52, 22.2.2014.


title: Vec F-93/15: Uznesenie Súdu pre verejnú službu z 18. júla 2016 – HE/Komisia

text:
               3.10.2016

               SK

               Úradný vestník Európskej únie

               C 364/58

      Uznesenie Súdu pre verejnú službu z 18. júla 2016 – HE/Komisia
      (Vec F-93/15)
      (2016/C 364/77)
      Jazyk konania: francúzština
      Samosudca nariadil výmaz veci.


title: Vec F-142/14: Žaloba podaná 24. decembra 2014 – ZZ/Eurojust

text:
               9.3.2015

               SK

               Úradný vestník Európskej únie

               C 81/30

         Žaloba podaná 24. decembra 2014 – ZZ/Eurojust
   (Vec F-142/14)
   (2015/C 081/38)
   Jazyk konania: angličtina

      Účastníci konania

      Žalobca: ZZ (v zastúpení: Ekkehard H. Schulze, Rechtsanwalt)

      Žalovaný: Eurojust

      Predmet a opis sporu

   Zrušenie rozhodnutia o nepripustení žalobcu do druhej časti výberového konania v nadväznosti na jeho kandidatúru na miesto poradcu v kabinete Predsedu Eurojustu

      Návrhy žalobcu

               —

               zrušiť rozhodnutia z 8. augusta 2014 a 25. septembra 2014,

               —

               nariadiť žalovanému, aby pripustila žalobcu do ďalšej fázy výberového konania, a

               —

               uložiť Eurojustu povinnosť nahradiť trovy konania.


title: Vec C-559/14: Návrh na začatie prejudiciálneho konania, ktorý podal Augstākā tiesa (Lotyšsko) 5. decembra 2014 – Rūdolfs Meroni/Recoletos Limited

text:
               16.3.2015

               SK

               Úradný vestník Európskej únie

               C 89/2

         Návrh na začatie prejudiciálneho konania, ktorý podal Augstākā tiesa (Lotyšsko) 5. decembra 2014 – Rūdolfs Meroni/Recoletos Limited
   (Vec C-559/14)
   (2015/C 089/02)
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākā tiesa

      Účastníci konania pred vnútroštátnym súdom

      Odvolateľ: Rūdolfs Meroni

      Odporkyňa: Recoletos Limited

      Prejudiciálne otázky

               1.

               Má sa článok 34 bod 1 nariadenia Brusel I vykladať v tom zmysle, že porušenie práv osôb, ktoré neboli účastníkmi konania vo veci samej, môže byť v rámci konania o uznaní cudzieho súdneho rozhodnutia dôvodom na uplatnenie ustanovenia týkajúceho sa verejného poriadku uvedeného v článku 34 bode 1 nariadenia Brusel I a na neuznanie cudzieho rozhodnutia v rozsahu, v akom sa týka osôb, ktoré neboli účastníkmi konania vo veci samej?

               2.

               V prípade kladnej odpovede na prvú otázku, má sa článok 47 Charty vykladať v tom zmysle, že zásada spravodlivého procesu, ktorá je v ňom zakotvená, dovoľuje, aby v konaní o nariadení predbežných ochranných opatrení došlo k obmedzeniu majetkových práv osoby, ktorá nebola účastníkom konania, ak je stanovené, že každý, koho sa rozhodnutie o predbežných ochranných opatreniach týka, má právo kedykoľvek navrhnúť, aby súd zmenil alebo zrušil súdne rozhodnutie, pričom prináleží žalobcom, aby doručili rozhodnutie dotknutým osobám?


title: Rozsudok Súdu z 22. decembra 2016 vo veci E-3/16 – Ski Taxi SA, Follo Taxi SA a Ski Follo Taxidrift AS/vláda Nórska zastúpená orgánom na ochranu hospodárskej súťaže (Článok 53 Dohody o EHP – Obmedzenie hospodárskej súťaže z hľadiska cieľa – Verejné obstarávanie – Predkladanie spoločných ponúk prostredníctvom spoločnej správcovskej spoločnosti)

text:
               27.4.2017

               SK

               Úradný vestník Európskej únie

               C 133/5

         ROZSUDOK SÚDU
   z 22. decembra 2016
   vo veci E-3/16
   Ski Taxi SA, Follo Taxi SA a Ski Follo Taxidrift AS/vláda Nórska zastúpená orgánom na ochranu hospodárskej súťaže
   (Článok 53 Dohody o EHP – Obmedzenie hospodárskej súťaže z hľadiska cieľa – Verejné obstarávanie – Predkladanie spoločných ponúk prostredníctvom spoločnej správcovskej spoločnosti)
   (2017/C 133/05)
   Vo veci E-3/16 Ski Taxi SA, Follo Taxi SA a Ski Follo Taxidrift AS/vláda Nórska zastúpená orgánom na ochranu hospodárskej súťaže – ŽIADOSŤ o výklad Dohody o Európskom hospodárskom priestore a najmä jej článku 53 na Súd EZVO podaná najvyšším súdom Nórska (Norges Høyesterett) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Carl Baudenbacher, predseda a sudca spravodajca, a Per Christiansen a Páll Hreinsson, sudcovia, vyniesol 22. decembra 2016 rozsudok, ktorého výroková časť znie takto:

               1.

               Ak sa má nejaká dohoda považovať za obmedzenie hospodárskej súťaže z hľadiska cieľa v zmysle článku 53 ods. 1 Dohody o EHP, musí na jej základe dochádzať k dostatočnej miere narušenia hospodárskej súťaže. Nestačí, ak s ohľadom na konkrétne právne a hospodárske súvislosti iba existuje možnosť, že by mohla viesť k zabráneniu, obmedzeniu alebo narušeniu hospodárskej súťaže.

               2.

               Pri určovaní toho, či na základe určitej dohody medzi podnikmi alebo rozhodnutia združenia podnikov dochádza k dostatočnej miere narušenia hospodárskej súťaže, treba brať do úvahy obsah jej ustanovení, jej ciele a hospodárske a právne súvislosti, ktorých je súčasťou. Pri určovaní týchto súvislostí tiež treba zohľadniť charakter dotknutých služieb, ako aj skutočné podmienky fungovania a štruktúry daného trhu alebo trhov. A hoci zámer strán nemusí byť nevyhnutne faktorom pri určovaní toho, či je dohoda medzi podnikmi obmedzujúca, nič nebráni orgánom na ochranu hospodárskej súťaže, vnútroštátnym súdom alebo Súdu EZVO vziať tento faktor do úvahy.

               3.

               Dohoda vedie k dostatočnej miere narušenia hospodárskej súťaže na to, aby ju bolo možné považovať za obmedzenie hospodárskej súťaže z hľadiska cieľa, len vtedy, ak sa jej škodlivý charakter dá jednoducho identifikovať. Takéto posúdenie nemôže byť také komplexné ako úplné preskúmanie jej skutočných alebo možných účinkov. Rovnako nemôže predstavovať ani posúdenie priaznivých a nepriaznivých účinkov na hospodársku súťaž, a teda ani uplatnenie zásady rozumnosti.

               4.

               Pri určení toho, či predkladanie spoločných ponúk prostredníctvom spoločnej správcovskej spoločnosti vedie k dostatočnej miere narušenia, na základe ktorej ho možno považovať za obmedzenie hospodárskej súťaže z hľadiska cieľa, treba brať ohľad na podstatu spolupráce, jej ciele a hospodárske a právne súvislosti, do ktorých patrí. Do úvahy možno brať aj zámer strán, hoci tento nie je nevyhnutne určujúcim faktorom.

               5.

               Keďže predkladanie spoločných ponúk zahŕňa cenový kartel, ktorý sa v článku 53 ods. 1 Dohody o EHP výslovne zakazuje, zohľadnenie hospodárskych a právnych súvislostí sa môže obmedziť na to, čo je jednoznačne potrebné na určenie, či existuje obmedzenie hospodárskej súťaže z hľadiska cieľa. Pri takomto posúdení však treba vziať do úvahy, hoci v stručnej podobe, aj to, či sú strany dohody skutočnými alebo možnými konkurentmi a či spoločné určenie cien ponúknuté verejnému obstarávateľovi skutočne predstavuje sprievodné obmedzenie.

               6.

               Hoci informovanie verejného obstarávateľa o spoločnom charaktere cenových ponúk môže naznačovať, že strany nezamýšľajú porušiť pravidlá o zákaze dohôd medzi podnikmi, táto skutočnosť sama osebe nepostačuje na určenie toho, či určitú dohodu možno považovať za obmedzenie hospodárskej súťaže z hľadiska cieľa.


title: Vec C-206/04 P: Odvolanie podané 10. mája 2004 Mülhens GmbH & Co. KG proti rozsudku Súdu prvého stupňa Európskych spoločenstiev (štvrtá komora) z 3. marca 2004 vo veci T-355/02 medzi Mülhens GmbH & Co. KG a Úradom pre harmonizáciu vnútorného trhu (ochranné známky, dizajny a úžitkové vzory) (ÚHVT), kde vedľajším účastníkom konania pred odvolacou komisiou Úradu pre harmonizáciu vnútorného trhu (ochranné známky, dizajny a úžitkové vzory) bol Zirh International Corp.

text:
               10.7.2004

               SK

               Úradný vestník Európskej únie

               C 179/6

         Odvolanie podané 10. mája 2004 Mülhens GmbH & Co. KG proti rozsudku Súdu prvého stupňa Európskych spoločenstiev (štvrtá komora) z 3. marca 2004 vo veci T-355/02 medzi Mülhens GmbH & Co. KG a Úradom pre harmonizáciu vnútorného trhu (ochranné známky, dizajny a úžitkové vzory) (ÚHVT), kde vedľajším účastníkom konania pred odvolacou komisiou Úradu pre harmonizáciu vnútorného trhu (ochranné známky, dizajny a úžitkové vzory) bol Zirh International Corp.
   (Vec C-206/04 P)
   (2004/C 179/12)
   Mülhens GmbH & Co. KG, so sídlom v Kolíne (SRN), zastúpený T. Schulte-Beckhausen, právnikom, podal dňa 10. mája 2004 na Súdny dvor Európskych spoločenstiev odvolanie proti rozsudku Súdu prvého stupňa Európskych spoločenstiev (štvrtá komora) z  3. marca 2004 vo veci T-355/02 (1) medzi Mülhens GmbH & Co. KG a Úradom pre harmonizáciu vnútorného trhu (ochranné známky, dizajny a úžitkové vzory), kde vedľajším účastníkom konania pred odvolacou komisiou Úradu pre harmonizáciu vnútorného trhu bol Zirh International Corp.
   Odvolateľ navrhuje, aby Súdny dvor:

               1.

               zrušil rozhodnutie Súdu prvého stupňa Európskych spoločenstiev z 3. marca 2004 (vec T 355/02) a taktiež rozhodnutie druhej odvolacej komisie žalovaného a odporcu v konaní o odvolaní z 1. októbra 2002 (vec č. R-657/ 2001-2);

               2.

               zaviazal žalovaného a odporcu v konaní o odvolaní na náhradu trov odvolacieho konania, ako aj konania pred Súdom prvého stupňa.

         Žalobné dôvody a hlavné argumenty
   Odvolateľ tvrdí, že vzhľadom na podobnosť dotknutých tovarov a služieb a podobnosť povesti sporných značiek mal Súd prvého stupňa dospieť k záveru, že existuje pravdepodobnosť zameniteľnosti medzi spornými značkami podľa článku 8, odsek 1, písm. b) nariadenia č. 40/94 (2).
   Odvolateľ sa preto domnieva, že Súd prvého stupňa nesprávne vyložil požiadavky článku 8, odsek 1, písm. b), a že napadnuté rozhodnutie by malo byť zrušené.

      (1)  Ú. v. ES C 70, 22.3.2003, s. 23.

      (2)  Smernica Rady 40/94/EHS z 20. decembra 1993 o ochranných známkach Spoločenstva (Ú. v. ES L 11, 14.1.1994, s. 1), v znení neskorších predpisov.


title: Vec C-233/15: Rozsudok Súdneho dvora (ôsma komora) z 28. apríla 2016 (návrh na začatie prejudiciálneho konania, ktorý podal Administratīvā apgabaltiesa – Lotyšsko) – SIA „Oniors Bio“/Valsts ieņēmumu dienests (Návrh na začatie prejudiciálneho konania — Nariadenie (EHS) č. 2658/87 — Spoločný colný sadzobník — Colné zaradenie — Kombinovaná nomenklatúra — Podpoložky 1517 90 91 a 1518 00 31 — Zmes surových stálych tekutých rastlinných olejov, zložená z repkového oleja (88 %) a slnečnicového oleja (12 %))

text:
               4.7.2016

               SK

               Úradný vestník Európskej únie

               C 243/13

         Rozsudok Súdneho dvora (ôsma komora) z 28. apríla 2016 (návrh na začatie prejudiciálneho konania, ktorý podal Administratīvā apgabaltiesa – Lotyšsko) – SIA „Oniors Bio“/Valsts ieņēmumu dienests
   (Vec C-233/15) (1)

   ((Návrh na začatie prejudiciálneho konania - Nariadenie (EHS) č. 2658/87 - Spoločný colný sadzobník - Colné zaradenie - Kombinovaná nomenklatúra - Podpoložky 1517 90 91 a 1518 00 31 - Zmes surových stálych tekutých rastlinných olejov, zložená z repkového oleja (88 %) a slnečnicového oleja (12 %)))
   (2016/C 243/12)
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Administratīvā apgabaltiesa

      Účastníci konania pred vnútroštátnym súdom

      Žalobkyňa: SIA „Oniors Bio“

      Žalovaný: Valsts ieņēmumu dienests

      Výrok rozsudku

   Kombinovaná nomenklatúra obsiahnutá v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v znení vyplývajúcom z vykonávacieho nariadenia Komisie (EÚ) č. 1006/2011 z 27. septembra 2011, sa má vykladať v tom zmysle, že s cieľom určenia, či taká zmes rastlinných olejov, akou je zmes vo veci samej, má byť zaradená ako potravinová zmes rastlinných olejov do podpoložky 1517 90 91 KN, alebo ako nepotravinová zmes rastlinných olejov do podpoložky 1518 00 31 KN, treba zohľadniť relevantné skutočnosti prejednávaného prípadu v rozsahu, v akom sa týkajú objektívnych znakov a vlastností, ktoré sú s týmto výrobkom vnútorne späté. Spomedzi relevantných skutočností, ktoré môžu byť dôvodom na zaradenie takejto zmesi ako „nepotravinovej“, treba posúdiť informácie poskytnuté výrobcom tejto zmesi v colnom vyhlásení, podľa ktorých nie je možné vzhľadom na charakteristiky jej výrobného postupu vylúčiť prítomnosť škodlivých látok v uvedenej zmesi. V tejto súvislosti skutočnosť, že analýza vzoriek odobratých z takejto zmesi rastlinných olejov nepreukázala prítomnosť nijakej škodlivej látky, sama osebe nestačí na spochybnenie zaradenia predmetnej zmesi ako „nepotravinovej“. Takýto dôsledok predpokladá existenciu ďalších relevantných dôkazov, ktoré by mohli spochybniť správnosť informácií týkajúcich sa výrobného procesu predmetnej zmesi, ktoré poskytol jej výrobca a sú uvedené v tomto vyhlásení, v súlade s ustanoveniami článkov 62, 68 a 71 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Európskeho parlamentu a Rady (ES) č. 648/2005 z 13. apríla 2005.

      (1)  Ú. v. EÚ C 245, 27.7.2015.


title: Vec T-187/16: Rozsudok Všeobecného súdu z 25. januára 2017 – Anton Riemerschmid Weinbrennerei und Likörfabrik/EUIPO – Viña y Bodega Botalcura (LITU) („Ochranná známka Európskej únie — Námietkové konanie — Prihláška slovnej ochrannej známky Európskej únie LITU — Relatívny dôvod zamietnutia — Neexistencia pravdepodobnosti zámeny — Článok 8 ods. 1 písm. b) nariadenia (ES) č. 207/2009“)

text:
               6.3.2017

               SK

               Úradný vestník Európskej únie

               C 70/20

         Rozsudok Všeobecného súdu z 25. januára 2017 – Anton Riemerschmid Weinbrennerei und Likörfabrik/EUIPO – Viña y Bodega Botalcura (LITU)
   (Vec T-187/16) (1)

   ((„Ochranná známka Európskej únie - Námietkové konanie - Prihláška slovnej ochrannej známky Európskej únie LITU - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 207/2009“))
   (2017/C 070/28)
   Jazyk konania: angličtina

      Účastníci konania

      Žalobkyňa: Anton Riemerschmid Weinbrennerei und Likörfabrik GmbH & Co. KG (Erding, Nemecko) (v zastúpení: P. Koch Moreno, advokát)

      Žalovaný: Úrad Európskej únie pre duševné vlastníctvo (v zastúpení: J. Ivanauskas, splnomocnený zástupca)

      Ďalší účastník konania pred odvolacím senátom EUIPO: Viña y Bodega Botalcura SA (Las Condes, Čile)

      Predmet veci

   Žaloba podaná proti rozhodnutiu druhého odvolacieho senátu EUIPO z 2. februára 2016 (vec R 719/2015-2), týkajúcemu sa námietkového konania medzi spoločnosťami Anton Riemerschmid Weinbrennerei und Likörfabrik a Viña y Bodega Botalcura

      Výrok rozsudku

               1.

               Žaloba sa zamieta.

               2.

               Anton Riemerschmid Weinbrennerei und Likörfabrik GmbH & Co. KG znáša svoje vlastné trovy konania a je povinná nahradiť trovy konania vynaložené Úradom Európskej únie pre duševné vlastníctvo (EUIPO).

      (1)  Ú. v. EÚ C 243, 4.7.2016.


title: Vec F-50/07: Žaloba podaná 17. decembra 2007 – Hristova/Komisia

text:
               29.3.2008

               SK

               Úradný vestník Európskej únie

               C 79/36

         Žaloba podaná 17. decembra 2007 – Hristova/Komisia
   (Vec F-50/07)
   (2008/C 79/68)
   Jazyk konania: angličtina
   Účastníci konania

      Žalobkyňa: Valentina Hristova (Pavlikeni, Bulharsko) (v zastúpení: Georgi Kerelov, advokát)

      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia výberovej komisie výberového konania EPSO/AST/14/06 z 3. apríla 2007 o nepripustení žalobkyne do výberového konania a o nepristúpení k vyhodnoteniu jej praktickej skúšky, pretože jej vzdelanie nadobudnuté po strednej škole nie je relevantné pre úlohy opísané v oznámení o výberovom konaní, a pretože žalobkyňa nemá odborné skúsenosti nadobudnuté počas troch rokov v práci na plný úväzok v relevantnej oblasti po získaní stredoškolského vzdelania
   Návrhy žalobkyne

               —

               zrušiť rozhodnutie výberovej komisie výberového konania EPSO/AST/14/06 z 3. apríla 2007 o nepripustení žalobkyne do výberového konania,

               —

               zaviazať žalovanú na zaplatenie sumy stanovenej ex aequo et bono na 28 718 eur (ročný plat) ako náhradu majetkovej a nemajetkovej ujmy, ktorú žalobkyňa utrpela v dôsledku protiprávneho rozhodnutia výberovej komisie výberového konania, spolu s úrokmi stanovenými od podania žaloby,

               —

               zaviazať žalovanú na náhradu trov konania.


title: Vec F-31/06: Rozsudok Súdu pre verejnú službu (prvá komora) z  26. septembra 2011 — Pino/Komisia (Verejná služba — Úradníci — Vymenovanie — Článok 5 ods. 2 prílohy XIII služobného poriadku — Interné výberové konania na postup do inej kategórie uverejnené pred 1. májom 2004 — Uchádzač zapísaný na zozname úspešných uchádzačov pred 1. májom 2006 — Zaradenie do platovej triedy — Uplatnenie multiplikačného faktoru nižšieho ako 1 — Strata bodov na povýšenie)

text:
               19.11.2011

               SK

               Úradný vestník Európskej únie

               C 340/34

         Rozsudok Súdu pre verejnú službu (prvá komora) z 26. septembra 2011 — Pino/Komisia
   (Vec F-31/06) (1)

   (Verejná služba - Úradníci - Vymenovanie - Článok 5 ods. 2 prílohy XIII služobného poriadku - Interné výberové konania na postup do inej kategórie uverejnené pred 1. májom 2004 - Uchádzač zapísaný na zozname úspešných uchádzačov pred 1. májom 2006 - Zaradenie do platovej triedy - Uplatnenie multiplikačného faktoru nižšieho ako 1 - Strata bodov na povýšenie)
   2011/C 340/67
   Jazyk konania: francúzština

      Účastníci konania

      Žalobca: Marco Pino (Brusel, Belgicko) (v zastúpení: S. Orlandi, A. Coolen, J.-N. Louis a É. Marchal, advokáti)

      Žalovaná: Európska komisia (v zastúpení: J. Currall a H. Krämer, splnomocnení zástupcovia)

      Vedľajší účastník, ktorý v konaní podporuje žalovanú: Rada Európskej únie (v zastúpení: pôvodne M. Arpio Santacruz a M. Simm, neskôr M. Bauer, J. Monteiro a K. Zieleśkiewicz, splnomocnení zástupcovia)

      Predmet veci

   Zrušenie rozhodnutí Komisie, ktorými sa žalobcovia, úradníci kategórie B a úspešní uchádzači interného výberového konania na postup do inej kategórie, menujú na miesto referentov, v časti stanovujúcej zaradenie žalobcov podľa prílohy XIII služobného poriadku, ponechávajúcej uplatnenie multiplikačného faktoru na ich plat a stanovujúcej ich body na povýšenie na nulu

      Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.

               3.

               Rada Európskej únie, vedľajší účastník, znáša svoje vlastné trovy konania.

      (1)  Ú. v. EÚ C 131, 3.6.2006, s. 50.